
Agus  gabhaidh  ladsan  a  thèid  sios 

clogad  do'n  fhairge  air  longan  ; 

na  slàinte.  Chi  iadsan  gniomharan 

lehobhah. 


Dhia  beannaich  ar  Righ 


Cò  sgaras  sinn  o  ghràdh  Chriosd?  an 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  sinn  a'  toirt  tuiUeadh  agus  buaidh,  trid- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  làthair,  no 
nithe  a  tha  ri  teachd, 

No  àirde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom.   viU.  35,  37-39 

Agus  chi  iad  'aghaidh;  agus  bithidh 
'ainm-san  air  clàr  an  eudain. 

Taìsb.  xxìì.  4. 

A  sheoldairean  agus  a  shaighdeìrean 
Gàidhealach  ! 

Ann  an  ainm  an  Tighearna  losa  Criosd,  Prionnsa 
na  sìtlie,  tha  sinn  a'  cur  fàilte  oirbh. 

Mar  chinn-suidhe  thrì  eaglaisean  a  tha  searm- 
onachadh  an  t-soisgeil  anns  a'  Ghàidhhg,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuighean  ar  coimhthionalan  a  ghnàth  a' 
dol  suas  as  bhur  leth.  Gu  'n  robh  Dia  'n  a  sgiath 
dhuibh  ann  an  ki  a'  chunnairt,  a'  tabhairt  duibh 
foighidinn  agus  neart  an  làithean  feithimh  agus 
faire,  buaidh  ann  an  là  a'  chatha,  agus  gu  'n 
gabhadh  e  thuige  fèin  sibh  an  uair  a'  bhàis !  An 
lorg  bhur  fulangais  agus  bhur  fèin-iobradh  gu  'n 
robh  sìth  le  ceartas  air  a  stèidheachadh  air  an 
talamh,  an  ùin  gun  a  bhi  fada ! 

Cha  'n  'eil  ceàrna  de  'n  t-saoghal  air  nach  do 
dhrùidh  fuil  uasal  nan  saighdeirean  Gàidhealach, 
anns  na  làithean  a  dh'fhalbh,  's  iad  a'  cathachadh 
as  leth  rìgh  agus  .dùthcha.  Thug  sibh  dearbhadh 
mu  thràth,  anns  cà'  chogadh  so,:gur  mic  sibh  a  tha 
airidh  air  chù  bhur  sinnsireachd.  Tha  sinn  a' 
toirt    buidheachas  do    Dhia   air  bhur  son.       Ma 


thig  a'  ghairm  oirbh  gu  triall  as  a  so,  ciiiribh  bhur 
n-aghaidh  air  a'  bhàs  mar  dhoagh  shaighdeirean 
losa  Criosd  ;  ach  ma  's  e  rìui  an  Tighearna,  sibh 
a  thighinn  dachaidh  fa-dheòidh  gu  bhur  tìr  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'eil 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne  : 

'S  fearr  na  bhi  'g  earbs'  à  duine  beu 

Ar  dòchas  chur  an  Dia  ; 
'S  fearr  na  bhi  'g  earbs'  à  prionnsaibh  mòr 

Ar  dòchas  chur  's  an  Triath. 

Is  sinn, 
bhur  seirbhisich  anns  an  Tighearna  losa  Criosd. 

Ceann-suidhe  Eaglais  na  h-Alba. 

Ceann-suidhe  na  h-Eagìais  Shaoir  Aonaichte. 

Ceann-suidhe  na  h-Eaglais  Shaoir. 

UAILL  ANN  AN 
CRANN-CEUSAIDH    CHRIOSD 

"  Ach  nar  leigeadh  Dia  gu'n  deanainn-sa  uaill  ach  ann  an 
crann-ceusaidh  ar  Tighearna  losa  Criosd,  tre'm  bheil  an 
saoghal  air  a  cheusadh  dhomhsa,  agus  mise  do'n  t-saoghal." 
Gal.  vi.  14. 

Tha  e  fior  a  thaobh  mòran  de  na  cuspairean  is  ro- 
òirdheirce  a  tha  anns  an  t-saoghal,  nach  faicear 
an  òirdheirceas  anns  a'  cheud  sealladh  a  gheibhear 
dhiubh  ;  agus  air  an  laimh  eile,  gu'm  bheil  iomadh 
ni  air  bheag  luach  a  dh'fhaodar  a  mheas  mòran 
na's  òirdheirce  's  a'  cheud  sealladh,  na'n  uair  is 
dlùithe  bheachdaichear  orra.  Tha  cuid  de  nithibh 
'n  an  ioghnadh  dhuinn  a  chionn  nach  aithne 
dhuinn  iad,  agus  mar  is  mò  gheibh  sinn  a  dh'- 
eòlas  orra,  is  ann  is  lugha  ar  meas  orra :  tha 
nithibh  eile  ann  mu  bheil  sinn  caoin-shuarach 
tre  aineolais,  do  bhrigh  nach  faighear  eòlas  air 
am  maise  agus  air  an  òirdheirceas  as  eugmhais 
dragh  agus  dian-adhartachd. 

Tha  so  gu  h-àraidh  fior  a  thaobh  a'  chuspair  a 
tha   air   ainmeachadh  anns   a'  cheann-theagaisg — 

CLispair  ro-ghlòrmhor,  ach  a  tha  gu  coitchionn  air 
a  dhimeas.  Cha  'n  'eil  ni  eile  mu  bheil  beachd  an 
t-saoghai-1  cho  tur  an  aghaidh  a  chèile.  Le  cuid, 
tha  e  uile  gu  lèir  suarach  ;  le  cuid  eile,  tha  e  uile 
gu  lèir  glòrmhor.  Tha  e  'n  a  ioghnadh  do  mhòran 
ciod  na  feartan-tàlaidh  tha  cuid  eile  a'  faotainn 
ann  :  agus  tha  e  'n  a  ioghnadh  dhoibh  sud,  cia 
mar  tha  chuid  eile  de'n  t-saoghal  cho  baoghalta 
's  nach  'eil  iad  a'  faicinn  na  feartan-tàlaidh 
ceudna  ann.  Tha  doille  muinntir  eile,  cho  math 
ris  an  doille  's  an  robh  iad  fèin  aon  uair  'n  a 
mhòrioghnadh  dhoiljh. 

Tha  e  air  aithris  mu  Mhelancthon,  a'  cheud 
sealladh  a  fhuair  e  de  ghlòir  a'  chuspair  so  mu'n 
àm  an  robh  e  air  iompachadh,  gu'n  robh  esaoilsinn 
nach  biodh  e  duilHch  dha  le  impidhean  simpHdh, 
dearbh  shoilleireachd  a  thoirt  do  mhuinntir  eile 
uime.  Bha  chi^iis  cho  soilleir,  agus  na  dearbh- 
aidhean  cho  làidir,  agus  nach  b'urrainn  e  f  haicinn 
gu'm  bu  chomasach  do  neach  sam  bith  seasamh  a 
mach  'n  a  aghaidh,  na  'm  biodh  e  air  a  chur  gu 
soilleir  fa  chomhair.  Ach  cha  b'fhada  gus  am 
b'èigin  dha  aideachadh  le  doilghios — gu'n  robh 
seann  Adhamh  na  bu  treise  na  Melancihon  òg ; 
agus  gu'n  robh  truaillidheachd  nàduir  na  bu  treise 
na  impidhean  dhaoine  as  eugmhais  gràis  I)hè. 

Is  e  am  feum  bu  chòir  dhuinn  a  dheanamh 
dheth  so,  gu'n  iarramaid  an  gràs  soillseachaidh  sin 
air  ar  son  fein,  air  son  an  robh  Pol  ag  urnuigh  as 
leth  nan  Ephesianach  (Eph.  i.  1 7)  •''  Gu'n  tugadh 
Dia  ar  Tighearna  losa  Criosd,  Athair  na  glòire, 
spiorad  ghocais  agus  foillseachaidh  dhuinn  ann 
an  eòlas  airsan."  Bu  chòir  dhuinn  anns  a'  chùis 
so,  mar  anns  gach  cùis  eile,  urnuigh  agus  meadhon- 
aibh  aonadh  ri  chèile — mar  sin,  is  e  aon  de  na 
meadhonaibh  sonruichte  gu  eòlas  fhaotainn  air 
sàr-bhunait  ar  creidimh  agus  ar  dòchais,  a  bhi 
breithneachadh  air  glòir  a'  chuspair  ud,  a  tha 
againn  ann  an  cainnt  cho  làidir  anns  a'  cheann- 
theagaisg  so,  le  neach  aig  an  robh  aon  uair,  barail 
cho  suarach  uime  's  as  urrainn  a  bhi  aig  aon  sam 
bith  a  tha  fhathast  am  measg  a  nàimhdean. 

Anns  a  chomh-theagasg,  tha  an  t-Abstol  ag  inns- 
eadh  do  na  Galatianaich  ciod  e  anns  an'robh  luchd 
teagaisg  breige  àraidh  a'  deanamh  uaill ;  agus  ciod 
anns  an  robh  e  fèin  a'  deanamh  uaill.  Bha  càch 
a'  deanamh  uaill  ann  an  seann  deas-ghnathaibh 
lagh  nan  ludhach,  nach  robh  ach  'n  an  sgàilean  a 
mhàin  :  bha  esan  a'  deanamh  uaill  ann  an  crann- 
ceusaidh  Chriosd,  brìgh  nan  sgàilean  ud.  B'aithne 
dhàsan  gu'n  robh  e  cur  masladh  air  Criosd  a  bhi 
nis  a'  cur  an  urram  air  na  sgàilean  ud  a  bhuineadh 

dhoibh  roimh  làimh,  air  do'n  chuspair  air  an  robh 
iad  'n  an  samhladh  a  bhi  nis  air  fhoillseachadh. 
Uime  sin,  tha  e  le  mòr  eud  a'  cur  cùl  riu  ;  agus 
aig  an  àm  cheudna,  ri  uaill  anns  a'  chuspair 
bheannaichte  ud  a  b'e  crioch  nan  sgàilean  a  bhi 
samhlachadh — "  Nar  leigeadh  Dia  gu'n  deanainn- 
sa  uaill  ach  ann  an  crann-ceusaidh  Chriosd,  tre 
am  bheil  an  saoghal  air  a  cheusadh  dhomhsa,  agus 
mise  do'n  t-saoghal." 

Anns  a'  cheann-theagaisg  tha  an  t-Abstol  a'  fcuch- 
ainn  dhuinn  an  t-àrd  mheas  a  bh'aige  air  crann- 
ceusaidh  Chriosd,  mar  an  ni  sin  as  an  robh  e  a' 
deanamh  uaill : — agus  a'  bhuaidh  chumhachdach  a 
bha  aige  air  'inntinn,  mar  an  ni  sin  leis  an  robh 
an  saoghal  air  a  cheusadh  dhàsan^  agus  esan  do'n 
t-saoghal. 

Anns  na  sgriobturan,  thacrann-ceusaidh  Chriosd 
air  uairibh  a'  ciallachadh  fulangais  a  phobuill  air  a 
sgàih-san,  agus  air  uairibh  eile  fulangais  Chriosd 
air  an  son-san.  Mar  is  e  an  seadh  mu  dheireadh 
seadh  sonruichte  agus  ro  nadurra  nam  briathran, 
tha  aobhar  a  bhi  codhunadh  gur  h-e  sin  an  seadh 
a  th'aig  an  Abstol  's  an  amharc.  Is  e  so  seadh 
nam  briathran  anns  an  dara  rann  deug  de'n  chaib- 
idil  so,  a  tha  labhairt  mu  gheur-leanmhuinn  airson 
crann-ceusaidh  Chriosd,  sin  ri  radh — airson  teagasg 

a'  chruinn-cheusaidh.  Os  barr, — tha  e  dearbhta 
nach  iad  ar  fulangais  fhèin,  ach  fulangais  Chriosd 
anns  aro  bheil  sinn  gu  h-àraidh  ri  uaiU  a  dheanamh 
thar  gach  ni  eile.  Cha'n  iad  ar  fulangais  fhèin 
ach  fulangais  Chriosd  a  bheir  caitheamh-as  air  ar 
truailhdheachd ;  agus  a  cheusas  an  saoghal  dhuinne, 
agus  sinne  do'n  t-saoghal. 

Tha  crann-ceusaidh  Chriosd  anns  an  rann  so 
a'  ciallachadh,  cha  'n  e  'bhàs  a  mhàin,  ach 
an  t-iomlan  d'a  irioslachaidh,  no  an  t-iomlan  de 
fhulangais  a  bheatha  agus  a  bhàis  a  bhi  air  an 
làn-choimhUonadh  ann  am  fulangais  a'  chruinn- 
cheusaidh.  Tha  an  t-Abstol  an  so  agus  an  càitibh 
eile  ag  ainmeachadh  a'  chruinn-cheusaidh  gu  bhi  cur 
'n  ar  cuimhne  modh  a  bhàis,  agus  gu  bhi  neart- 
achadh  'n  ar  n-inntinnean  na  drùdhaidhean  a  rinn 
fein-irioslachd  a'  bhàis  ud  oirn,  no  bu  chòir  dha 
dheanamh  oirnn.  Gu  fuilingeadh  ughdar  na 
saorsa,  bàs  tràill — gu  fuiHngeadh  tobar  gach 
urraim,  doimhneachd  gach  maslaidh ;  gu'm  biodh 
am  peanas  a  b'àbhaist  a  bhi  air  a  dheanamh  air 
na  peacaich  a  bu  dìmeasaiche,  airson  na  droch- 
bheart  a  b'an-tromaichte,  air  a  leagadh  air  an 
neach  a  b'urramaiche  d'am  bu  chomas  fulang; — 
Is  e  so  an  cuspair  anns  an  robh  an  t-Abstol  a' 
deanamh  uaill. 

Cha'n  'eil  dà  ni  as  calg-dhìriche  an  aghaidh  a 
chèile  na  glòir  agus  masladh.  Ach  an  so  tha 
an  t-Abstol  'g  an  aonadh  ri  chèile.  Tha  an  crann- 
ceusaidh  ann  fein  'n  a  chuspair  tha  làn  de  mhasladh  ; 
ach  anns  a'  chi^iis  so,  tha  e,  ann  am  beachd  an 
Abstoil,  làn  de  ghlòir.  Cha  bhiodh  e  cho  comh- 
arraichte  na'n  abradh  e  gu'n  robh  e  deanamh  uaill 
ann  an  àrdachadh  'Fhir-saoraidh  an  deidh  dha  an 
saoghal  fhàgail — no  anns  a'  ghlòir  a  bha  aige  maille 
ris  an  Athair  mu'n  robh  an  saoghal  ann.  Ach  is  e 
am  Fear-saoraidh  e  fèin,  cuspair  uaill  an  Abstoil — 
cha'n  ann  a  mhàin  anns  an  staid  a  b'àirde  d'a  onoir 
agus  d'a  inbhe  — ach  eadhoin  anns  na  suidheach- 
aidhean  a  b'ìsle  d'a  mhasladh  agus  d'a  dhìbUdh- 
eachd — cha'n  ann  mar  Shlànuighear  cumhachdach 
agus  ardaichte,  ach  mar  Shlànuighear  air  a 
dhìteadh  agus  air  a  cheusadh. 

Is  e  bhi  deanamh  uaiU  à  cuspair  sam  bith,  a  bhi 
cur  na  h-urram  as  àirde  air.  Bha  crann-ceusaidh 
Chriosd  àrd-urramach  arn  beachd  an  Abstoil  thar 
gach  cuspair  eile.  B'e  a  thlachd  a  bhi  gabhail  fàth 
air  gach  cothrom  gu  bhi  ag  aideachadh  agus 
taisbeanadh  am  fianuis  an  t-saoghail  an  t-àrd  mheas 
a  bha  aige  air.  Bha  chridhe  agus  aignidhean  air 
an  Honadh  leis  gus  nach  robh  rùm  air  fhàgail 
annta   do   ni   sam   bith  eile ;    agus  mar  tha   e  ag 

ìnnseadh  dhuinn  ann  an  àitibh  eile,  "  gu'n  do 
mheas  e  na  h-uile  ni  'n  an  call  agus  'n  an  aolach  " 
(Phil.  iii,  8),  agus  gu'n  do  chuir  e  roimhe  nach 
gabhadh  e  eòlas  air  ni  sam  Ijith  'n  am  measg 
ach  losa  Criosd,  agus  esan  air  a  cheusadh 
(i   Cor.   ii.   2). 

Tha  dealas  agus  dian-dhùrachd  chomliarraichte 
anns  a'  chainnt  's  am  bheil  an  t-Abstol  a'  taisb- 
eanadh  a  mheas  air  a'  chuspair  so.  "  Nar  leigeadh 
Dia  "  ar  neo,  na  tachradh  e  aìr  achd  sam  bith ; — 
mar  gu'n  abradh  e — Nar  leigeadh  Dia,  ciod  air 
bith  a  ni  daoine  eile— gu'm  biodh  e  air  a  radh 
do  m'  thaobhsa  —  Pol,  a  bha  aon  uair  'n  am 
fhear  geur-leanmhuinn,  gu'n  deanainnse  uaill 
a  ni  sam  bith  ach  ann  am  Fear-saoraidh  air  a 
cheusadh,  a  spion  mise  mar  aithinne  as  an  teine, 
'n  uair  a  bha  mi  dian-ruith  na  b'fhaide  agus  na 
b'fhaide  uaithe;  a  bha  'g  am  ruagadh  le  a  throcair 
agus  le  a  chaoimhneas,  'n  uair  bha  mise  'g  a 
ruagadhsan  'n  a  bhuill,  le  an-iochd  agus  le  gairge. 
Rinn  mise  e  tre  aineolas  ;  agus  is  ann  a  mhàin  tre 
aineolas  tha  neach  sam  bith  'g  a  dhìmeas.  Ach 
a  nis  dh'fhoillsich  se  e  fèin  dhomh.  Agus  nar 
leigeadh  Dia  gu'n  teid  an  solus  a  choinnich  mi 
air  an  t-sHghe  gu  Damascus  a  smàladh  gu  bràth 
as  m'inntinn.       Bu   sholus   e   bha  làn   de    u-hlòir ; 

Bha'n  cuspair  a  thaisbcin  c  dhomhsa  uilc  gu  lèir 
glòrmhor — 'n  a  uile  anns  na  h-uilc.  Agus  nar 
leigeadh  Dia  gu'n  deanainnse  uaill  ann  an  ni  sam 
bith  eile. 

Mar  bha  mòr-mheas  aige  air  a'  chuspair  ghlòrmhor 
so,  bha  buaidh  aig  air  da  rèir ;  oir  leis  a'  chuspair 
so  bha  an  saoghal  air  a  cheusadh  dha,  agus  esan 
air  a  cheusadh  do'n  t-saoghal.  Is  e  bh'ann 
ceusadh  taobh  air  thaobh.  Is  e  am  meas  a  bha 
aige  air  Criosd  cion-fàth  an  dìmeis  a  bh'aig  an 
t-saoghal  airsan,  agus  aige-san  air  an  t-saoghal. 
Cha  'n  e  gu'n  d'  thug  an  crann-ceusaidh  e  gu 
bhi  fuathachadh  muinntir  an  t-saoghail ;  no  gu 
bhi  cur  cùl  ri  a  thoil-inntinnean  laghail.  Is 
ann  a  cheadaich  e  dha  na  toil-inntinnean  ud  a 
mhealtuinn,  agus  dh'eignich  e  e  gu  daoine  an 
t-saoghail  a  ghràdhachadh.  Ach  cheus  e  annsan 
na  truailhdheachdan  a  tha  gintinn  fuath  d'ar 
coimhearsnaich,  agus  'gar  fàgail  neo-chomasach  air 
taitneasan  an  t-saoghail  a  shàr-mhealtuinn.  Is  e 
theirear  ris  an  ni  so,  gleachd,  cogadh,  cathachadh 
agus  marbhadh ;  a  chionn  gur  còir  dhuinn  am 
peacadh  a  mheas  mar  ar  nàmhaid  as  mò ;  an 
nnmhaid  as  mò  tha  aig  ar  n-anmaibh  agus  aig 
Slànuighear  ar  n-anmaibh.  B'e  sud  beachd  an 
Abstoil  mu'n  pheacadh,  agus  mu'n  truaiHidheachd 

a  tha  anns  an  t-saoghal  tre  ana-miann  (2  Pead.  i.  4). 
Bha  e  sealltuinn  air  a  pheacadh  mar  mhortair  a 
Shlànuighear  :  nì  a  las  'n  a  chridhe  ceart-dhioghaltas 
'n  a  aghaidh  ;  Hon  sud  e  leis  na  deothasan  naomh 
an  aghaidh  a  pheacaidh,  a  tha  air  an  ainmeachadh 
leis  fèin  mar  thoraidhean  nàdurra  air  creideamh 
agus  aithreachas;  —  "ro-dhiomb,  eagal,  dian- 
thogradh  agus  togradh  dioghaltais."  Is  e  sin, 
dearbh-ghràin  do'n  pheacadh,  maiUe  ri  faire 
chùramach  'n  a  aghaidh  (2  Cor.  vii.  11).  Is  e 
so  tha  an  t-Abstol  a'  ciallachadh  le  ceusadh  an 
t-saoghail.  Is  e  is  brigh  do'n  chainnt  so  gur  h-e 
gràdh  neo-mheasarra  do  nithibh  talmhaidh  aon 
de  mhathairean-aobhair  a'  pheacaidh.  Rinn  crann- 
ceusaidh  Chriosd  a  leithid  a  dh'atharrachadh 
gràsmhor  air  aignidhean  an  Abstoil  's  nach  robh 
nis  an  saoghal  dhàsan  an  ni  bha  e  do  mhuinntir 
eile,  agus  a  bha  e  aon  uair  dhà  fèin.  Bha  anam 
sgìth  d'a  ghreadhnachas,  agus  chaill  e  a  bhlas  do 
na  nithibh  anns  am  mò  an  robh  de  thlachd  aige 
roimhe.  Bha  urram  an  t-saoghail  suarach  'n  a 
bheachd,  a  shaoibhreas  'n  a  bhochduinn  ;  agus  a 
shòlasan  deistinneach ;  cha  robh  f  hàbharan  no 
eiseimpleirean  a  nis  'n  an  cuspairean-tàlaidh  dha ; 
ni  mo  bha  fhuath  'n  a  chulaidh  eagail  dha.  Bha 
e  sealltuinn  air  gràdh  agus  air  fuath  dhaoine,  cha 

b'ann  gu  sonruichte  ann  an  solus  na  buaidh  a 
bhiodh  aca  airsan  ach  orra  fein,  anns  an  tomhas 
's  am  faodadh  iad  a  bhi  'g  adhartachadh  no  cur 
bacaidh  air  soirbheachadh  a  theagaisg  'n  am 
measg.  Faodaidh  na  nithibh  so  uile  bhi  air  am 
filleadh  a  steach  ann  an  ceusadh  an  t-saoghail  a 
tha  air  ainmeachadh  anns  a'  phàirt  mu  dheireadli 
de'n  rann. 

Air  do'n  t-searmoin  so  bhi  air  a  bonntachadh 
air  a'  cheud  phàirt  de'n  rann — "  Nar  leigeadh  Dia 
gu'n  deanainnse  uaiU  ach  ann  an  crann-ceusaidh 
ar  Tighearna  losa  Criosd  " — Is  e  an  teagasg  a  tha 
gu  sonruichte  air  f  hilleadh  ann  ; — 

Gu  bheil  crann-ceusaidh  Chriosd  'n  a  aobhar 
uaill  do  pheacaich  thar  gach  uile  ni;  seadh,  gur 
e,  air  mhodh  àraidh,  an  t-aon  ni  a  mhàin  anns 
am  bu  chòir  dhoibh  uaiU  a  dheanamh ; — oir  tha 
an  t-iomlan  de  irioslachadh  Chriosd,  agus  gu 
sonruichte  a  bhàs  airson  pheacach,  'n  a  chuspair 
d'am  buin  a  leithid  de  ghlòir  gun  choimeas,  's  gur 
cubhaidh  dhuinn  na  beachdan  as  àirde  agus  as 
urramaiche  altrum  d'a  thaobh. 

Mar  tha  an  fhirinn  so  gu  soilleir  air  a  fìllcadh  a 

steach   anns   a'  cheann-theagasg,    tha   i    mar    aii 

ceudna  gu  tric  air  a  sparradh  oirn  ann  an  earr- 

annan  eile  de'n  sgriobtur :   mar  tha  2   Cor.   iv.   6, 

14 


Crann-Ceusaidh  Chriosd 

far  a  bheil  e  sgrìobhte — "  Oir  is  e  Dia,  a  thubhairt 
j  ris  an  t-solus  soillseachadh  d  dorchadas,  a  dheal- 
I  raich  'n  ar  cridheachaibh-ne,  a  thoirt  dhuinn  solus 
eòlais  a  ghlòire  ann  an  gnùis  losa  Criosd."  Mar 
chithear  mar  an  ceudna  ann  an  2  Cor.  iii.  18,  agus 
I  Cor.  i.  18-24.  Tha  e  soilleir  uime  sin,  far  a 
!  bheil  na  sgriobturan  a'  labhairt  mu  "ghlòir  Dhe 
''  ann  an  gnùis  ar  Tighearna  losa  Criosd,"  gur  e  tha 
'  e  ciallachadh  gu  sonruichte — a  ghlòir  ann  an  gnùis 
Chriosd  air  a  cheusadh ;  eadhoin,  ann  an  obair  na 
saorsa  a  chriochnaich  e  air  a  chrann-cheusaidh. 

Ann  a  bhi  labhairt  o  na  briathran  so,  tha  e  iom- 
chuidh  beachdachadh  anfis  a'  cheud  àite  agus  sin 
gu  h-aithghear,  air,  Ciod  e  sin  a  bhi  deanamh 
juaill  ann  an  cuspair  sam  bith;  agus  a  rìs,  Ciod 
i  e  an  t-aobhar  uaill  a  tha  againn  anns  a'  chuspair 
I  ghlòrmhor  so  a  tha  fa'r  comhair  anns  a'  cheann- 
theagasg. 

Tha  bhi  deanamh  uaill  ann  an  cuspair  a' 
gabhail  a  steach  an  dà  ni  so  : — Anns  a'  cheud  àite, 
àrd-mheas  a  bhi  againn  air ;  agus  'i"  an  dara  àite — 
dàimh  no  gnothuch  eigin  a  bhi  againn  ris.  Cha 
dean  sinn  uaill  anns  na  nithibh  ri  bheil  gnothuch 
againn,  mur  'eil  meas  againn  orra;  no  anns  na 
nithibh  air  am  bheil  àrd-mheas  againn,  mur  'eil 
air  dhòigh  eigin  dàimh  no  gnothuch  againn  riu. 

Ach  ged  is  e  gnothuch  gach  criosduidh  aideachail 
ann  an  seadh  èigin,  uaill  a  dheanadh  a  crann- 
ceusaidh  Chriosd  a  thaobh  an  dàimh  ris  o'n  leth  a 
muigh  le  an  co-cheangal  baistidh,  agus  do  bhrigh 
gu  bheil  toraidhean  beannaichte  a'  chruinn- 
cheusaidh  air  an  taisbeanadh  gu  soilleir,  agus  air 
an  tairgseadh  gu  saor  dhoibh ;  gidheadh,  is  ann 
dhoibhsan  a  mhàin  a  ghabh  gu  treibhdhireach 
ris  an  tairgse  d'an  comas  gu  firinneach  uaiU  a 
dheanamh  anns  a'  chuspair  so.  Ach  gidheadh, 
tha  an  ni  so  tha  dhoibh  sud  'n  a  shochair,  'n  a 
dhleasannas  do  na  h-uile.  Bu  chòir  gu'm  biodh 
na  h-uile  air  an  earalachadh  gu  uaill  à  dheanamh 
anns  a'  chuspair  so,  gu'n  cuireadh  iad  mòr-mheas 
air,  air  sgàth  òirdheircis  mar  tha  e  ann  fèin  3  gu'n 
suidhicheadh  iad  an  cridheachan  air  tre  chreidimh 
do  bhrigh  gu  bheil  e  'n  an  tairgse :  gu'n  taisb- 
eanadh  iad  am  meas  air  le  bhi  ag  iarraidh  còir 
ann;  agus  air  dhoibh  meas  iomchuidh  chur  air, 
agus  còir  fhaotainn  ann,  gu'n  deanadh  iad  dìchioll 
gu  bhi  deanamh  buan-ghàirdeachas  ann. 

Ach  ìs  ann  le  beachdachadh  air  glòir  a'  chuspair 
so; — Crann-ceusaidh  ar  Tighearna  losa  Criosd, 
is  fearr  a  thuigear  nàdur  a'  ghàirdeachais  a  tha 
acasan  a  f  huair  còir  ann. 

Bha  na  fàidhean  o  shean,  leis  an  robh  teachd 

Chriosd  air  a  roimh-innseadh,  air  an  lionadh  le 
aoibhneas  aig  meud  an  t-seallaidh  shoilleir  a 
fhuair  iad  air  a  ghlòir.  Tha  am  Messiah  air 
f  hoillseachadh  cha  'n  ann  a  mhàin  's  an  Tiom'nadh 
Nuadh  ach  mar  an  ceudna  's  an  t-seann  Tiomnadh, 
mar  an  neach  as  comharraichte  agus  as  urramaiche 
bha  riamh  air  an  talamh.  Tha  iad  a'  labhairt  uime 
mar  Uachdaran  glòrmhor,  mar  Phrionnsa,  mar 
Righ,  mar  Ghaisgeach  buadhmhor,  a  bharr  air 
ainmeannan  mòralach  agus  ard-urramach  eile ; 
a'  nochdadh  gu'm  biodh  'uachdaranachd  farsuing 
agus  buan-mhaireannach,  agus  gu'm  biodh  an 
talamh  uile  air  a  lionadh  le  ghlòir. 

Ach  tha  a  dhìblidheachd  cho  math  ri  mhòrachd 
air  a  roimh-innseadh  leis  na  fàidhean.  Tha  iad 
ag  innseadh  gu'm  biodh  e  da  rìreadh  'n  a  Righ 
glòrmhor,  ach  air  a  dhìmeas  agus  air  a  chur  air 
ci^d  le  daoine : — agus  a  dh'aindeoin  gach  àrd- 
dhòchas  a  bha  aig  an  t-saoghal  d'a  thaobh,  gu'n 
rachadh  e  troimh  an  t  saoghal  fo  thàir  agus  fo 
dhìmeas  ;  gun  suim  idir  dheth  ach  ann  an  rathad 
a  l)hi  huntuinn  ris  gu  drochmhuinneach. 

Mu   àm  a  theachd  bha  na  h-Iudhaich  ann  an 

àrd-dhòchas   ris  mar  ghaisgeach  buadhach  a  bha 

gu    Israel  a  shaoradh   mar  chinneach.     Agus  ma 

dh'f  haodar  Eachdraidh  a  chreidsinn ;  bha  aig  an 

àm  cheudna  rud-eigin  de  bharail  am  measg 
fhineachan  eile,  a  thog  iad  ma  dh'fhaodta  o'n 
fhàistneachd  ludhach,  gu'n  robh  Prionnsa  gun 
choimeas  ann  an  glòir  ri  èiridh  suas  anns  an 
Aird-an-ear — agus  gu  h-àraidh  ann  an  ludea — 
a  bha  gu  rioghachd  uil-f  harsuing  agus  chumhachd- 
ach  a  chur  suas.  Ach  bha  an  cridheachan 
diomhain,  cosmhuil  ri  cridheachan  a'  mhòr- 
shluaigh  anns  gach  Hnn,  air  mhisg  le  mòr-mheas 
air  greadhnachas  tahnhaidh,  agus  b'i  sin  a  mhàin 
a'  mhòralachd  d'an  robh  tlachd  no  breithneachadh 
aca.  Mar  sin  rinn  iad  dealbh-inntinn  dheth-san 
a  b'e  "miann  nan  uile  chinneach,"  ach  dealbh  a 
bha  gu  buileach  neo-choltach  ris. 

Feumaidh  Righ  d'am  bi  àrd-mheas  aig  an 
t-saoghal  a  bhi  ann  an  seilbh  air  mòr-chumhachd, 
air  armailtean  Honmhor,  crùn  agus  slat-riaghlaidh 
òir,  righ-chathair  stàtail,  lùchairtean  mòralach, 
cuirmean  greadhnach,  mòran  de  luchd  fritheal- 
aidh  àrd-inbheach,  mòr-shaoibhreas  agus  mòran 
dhreuchdan  onorach,  agus  de  dheagh-ghean  ri'm 
buileachadh. 

Ach  cha  b'ann  mar  sud  a  thainig   e.     An  àite 

crùn    òir,    crùn    sgithich ;    an    àite    slat    rioghail, 

chaidh  cuilc  a  chur  le  fanoid  'n  a  làimh  ;  an  àite 

righ-chaithir,  crann-ceusaidh.     An  àite  lùchairtean, 

cha  robh  àite  aige  anns  an  leagadh  e  a  cheann ; 
an  àite  cuirmean  greadhnach  do  mhuinntir  eile, 
bu  tric  a  bha  e  fèin  ocrach  agus  iotmhor ;  an  àite 
luchd  frithealaidh  àrd-inbheach,  buidheann  a 
dh'iasgairean  bochda ;  an  àite  mòr-shaoibhreas 
gu  a  sgapadh  air  muinntir  eile,  cha  robh  aige 
na  phaigheadh  a  chis  gun  miorbhuil  oibreachadh. 
Agus  cha  robh  dreuchd  no  onoir  a  b'fhearr  aige 
ri  bhuileachadh  air  a  chcàirdean  na  gu'n  togadh 
iad  an  crann-ceusaidh  ann  a  bhi  'g  a  leantuinn. 
Anns  gach  ni  bha  a  shuidheachadh  uile  gu  leir 
calg-dhìreach  eu-cosmhuil  ri  mòralachd  shaoghalta 
o  a  bhreth  gu  a  bhàs.  Prasach  an  àite  creathall 
aig  a  bhreth,  gun  àite  an  leagadh  e  a  cheann 
mar  bu  trice  rè  a  bheatha ;  no  uaigh  a  bhuineadh 
dha  fèin  aig  a  bhàs. 

Is  e  an  sealladh  so  air  irioslachadh  Chriosd  a 
ghluaiseas  an  t-as-creideamh  gu  bhi  feòraich  le 
frionnas  gearanach, — C'  aite  am  bheil  a'  ghlòir  ud 
uile  tha  cho  ion-mholta? 

Le  sùil  a' chreidimh,  chithear  a'ghlòir  ud  troimh 
roinn-bhrat  tana  f  heòla ;  agus  fo'n  chomhdach 
iriosal  ud,  chithear  Righ  na  glòire,  Righ  nan 
Righrean,  an  Tighearna  làidir  treun ;  an  Tigh- 
earna  treun  an  cath  (Salm  xxiv.  8).  Is  iad  na 
neamhan  a  righ-chathair ;  an  talamh  stòl  a  chos ; 

an  solus,  a  thrusgan ;  na  neòil,  a  charbad ;  an 
tairneanach,  a  ghuth ; — tha  a  neart  uile-chumh- 
achdach ;  a  shaoibhreas  uil'-f  hoghainteach ;  a 
ghlòir  neo-chriochnach ; — is  iad  feachd  nèimh 
a  luchd  frithealaidh,  is  iad  muinntir  òirdhearc 
na  tahnhainn  oighreachd  neo-thruailHdh,  air  an 
do  bhuihch  e  saoibhreas  do-rannsaichte ;  cuirmean 
de  shòlasan  buan-mhaireannach,  agus,  suidhich- 
idhean  càrda  a  dh'urram  neo-bhàsmhor ; — 'g  an 
deanamh  'n  an  rìghrean  agus  'n  an  sagartan  do 
Dhia;  'n  an  luchd  buaidh,  seadh,  'n  an  kichd 
tuilleadh  agus  buaidh ; — 'n  an  cloinn  do  Dhia, 
agus  ann  an  aonadh  diomhair  ris  fèin. 

Tha  rud-eigin  ri  fhaicinn  an  so  a  tha  toirt  barr- 
achd  neo-leithideach  air  gach  glòir  thalmhaidh  ged 
tha  e  fo  chomhdach  ro-iriosal.  Ach  tha  an  comhd- 
ach  iriosal  so  an  aghaidh  càil  an  t-saoghail.  Gidh- 
eadh,  ma  bheachdaichear  gu  ceart  air  a'  chomhdach 
so,  chithear  e  ann  an  dreach  cho  glòrmhor  agus 
gu  bheil  eadhoin  a  dhlbhdheachd  ro-urramach. 

B'  isleachadh  glòrmhor  e,  do  bhrigh  gu'n  robh  a 
rùintean  agus  a  thoraidhean  ro-ghlòrmhor.  Ma 
dh'fhuihng  Esan  masladh,  bochduinn,  cràdh,  bròn 
agus  bàs  rè  seal  ;  is  ann  a  chum  nach  fuihngeadh- 
maidne  na  nithibh  sin  a  chaoidh.  Uinie  sin, 
bha  an  t-ìsleachadh   ud  glòrmhor  do  bhrìgh  gu'n 

robh  e  ann  an  dàimh  frithealaidh  do  rìintaibh 
gràidh  agus  tròcair  a  bha  neo-chriochnach  ann  an 
glòir. 

Bha  e  'n  a  f  hrithealadh  mar  so  ann  an  caochladh 
dhòighean.  Riaraich  e  agartais  an  lagha ;  chuir 
e  onoir  do-labhairt  air  iarrtasan  uile.  B'e  pàirt 
de  rùn  Chriosd  a  leithid  a  dh'onoir  a  chur  air 
naomhachd,  sin  ri  radh,  air  ùmhlachd  do'n  lagh, 
agus  gu'm  biodh  gach  ni  eile  suarach  ann  an 
coimeas  ris.  Is  e  gaol  mòralachd  shaoghalta  aon 
de  na  bacaidhean  asmòagus  as  làidire  tha'n  aghaidh 
naomhachd.  Cha  robh  feum  againn  air  eiseimpleir 
Chriosd  gu  bhi  moladh  dhuinn  greadhnachas  an  t- 
saoghail ;  ach  bha  mòr-f  heum  againn  air  'eiseimpleir 
gu  bhi  giùlan  gun  ghearan  le  'bhochduinn  :  agus  gu 
àrd-mheas  a  -ehur  air  naomhachd,  ciod  air  bith 
dìmeas  a  dh'fhaodas  teachd  'n  a  lorg.  Bha  suidh- 
eachadh  dibHdh  Chriosd  'n  a  mheadhoin  luachmhor 
airson  na  crìche  so.  Mar  sin,  bha  mòralachd  eadh- 
oin  'n  a  dhibhdheachd.  The  onoir  dhaoine  eile 
an  crochadh  ri  an  crannchur;  ach  bha  crannchur 
Chriosd  air  a  dheanamh  onorach  leis  fèin.  Tha 
bochduinn  agus  ìsleachd  ann  an  co-bhoinn  ri 
naomhachd  air  a  dheanamh  leis-san  'n  a  staid  ro- 
urramach.  Mar  sin,  bha  ìsleachd  Chriosd  o'n  leth 
a  muigh,  leis  an  robh  f  hior-mhoralachd  air  a  folach. 

ro  ghlòrmhor  innte  fcin,  a  thaobh  an  rùin  a  bu 
chrioch  dhi, 

Gidheadh,  cha  robh  an  rùn  ud  tur-fholaichte  'n 
a  ìsleachd  ;  bha  iomadh  gath-soluis  de  a  ghlòir  a' 
deàlradh  a  mach  troimh  a  dhìbHdheachd. 

Bha  a  bhreith  air  thalamh  ann  an  staid  dhìbhdh  ; 
ach  bha  e  air  a  luaidh  le  AleluHa  feachd  nèimh 
ann  an  àirde  nan  speur.  Bha  àite-comhnuidh  ro 
shuarach ;  ach  bha  aoidhean  o  dhùthchaibh  cèin 
air  an  stiùireadh  le  reul  da  ionnsuidh.  Cha  robh 
Prionnsa  eile  riamh  a  dh'ionnsuidh  an  robh 
aoidhean  air  an  treòrachadh  air  an  dòigh  ud.  Cha 
robh  luchd  frithealaidh  cho  mòr-chuiseach  aige  's  a 
bha  aig  rìghrean  eile  :  ach  bha  àireamh  Honmhor  de 
dhaoine  euslainteach  'g  a  leantuinn  ag  iarraidh  agus 
a'  faotainn  leigheis  cuirp  agus  anama ;  ni  anns  an 
robh  barrachd  de  f  hior-mhòralachd  na  ged  bhiodh 
mòran  phrionnsachan  a'  frithealadh  air.  Thug  e 
air  na  balbhain  a  bha  'g  a  leantuinn  a  bhi  seinn  a 
chHù,  na  bacaich  gu  bhi  a  leum  le  aoibhneas,  na 
bodhair  gu  bhi  cluinntinn  a  bhriathran  iongantach, 
agus  na  doiU  gu  bhi  faicinn  a  ghlòir.  Cha  robh 
freiceadannocòisridh  ghreadhnach  do  sheirbheisich 
aige ;  ach  mar  dh'aidich  an  Ceannard-ceud  aig  an 
robh  seirbheisich  agus  saighdeirean  fo  smachd ; — 
bha    slàinte    agus    euslaint,    beatha    agus    bàs    fo 

ughdaras.  Bha  eadhoin  a'  ghaoth  agus  an  doinionn 
nach  urrainneara  riaghladh  le  cumhachd  talmhaidh, 
umhail  dha;  agus  air  iarrtas,  b'èigin  do'n  bhàs 
agus  do'n  uaigh  an  creich  a  thoirt  suas  dha.  Cha 
robh  brat-urlair  riomhach  riamh  fo  a  chosan  ;  ach 
'n  uair  a  choisich  e  air  an  fhairge,  chum  na  h- 
uisgeachan  suas  e.  Chuir  an  t-iomlan  de'n  chru- 
itheachd,  ach  daoine  peacach  a  mhàin,  onoir 
air  mar  an  cruithf  hear.  Cha  robh  ionmhas  aige  ; 
ach  'n  uair  bha  feum  aige  air  airgiod  chuir  a'  mhuir 
d'a  ionnsuidh  e  ann  am  beul  èisg.  Cha  robh 
saibhlean  no  achaidhean  arbhair  aige;  ach  'n  uair 
a  rùnaich  e  cuirm  a  thoirt  seachad,  chomhdaich  e 
le  beagan  bhuiHonnan  bòrd  saoibhir  pailt  airson 
mhìltean — cuirm  nach  d'thugadh  riamh  a  leithid 
le  aon  de  uile  rìghrean  na  talmhainn.  Troimh  na 
nithibh  ud,  agus  iomadh  ni  eile  de'n  nàdur  che- 
udna,  bha  glòir  an  Fhir-shaoraidh  a'  deàlradh  a 
mach  eadhoin  'n  a  irioslachadh,  anns  gach  ceum 
fa  leth  d'a  bheatha. 

Ni  mo  bha  ghlòir  tur-fholaicht  aig  àm  a  bhàis. 
Cha  robh  e  air  a  leantuinn  chum  na  h-uaighe  le 
leithid  de  chòisir-bhròin,  no  de  loiseam  fhaoin  le 
bheil  àrd-uaislean  air  an  adhlacadh.  Ach  thaisbein 
tuar  na  cruitheachd  a  bròn  air  son  bàs  a  h-ughdair ; 
bha  na    neamhan    aG,us    an    talamh    'n    an   luchd 

caoidh ;  chòmhdaich  a'  ghrian  i  fcin  le  èideadh 
bròin  ;  agus  ged  nach  robh  luchd  àiteachaidh  na 
talmhainn  air  am  mòr-ghluasad,  chriothnaich  an 
talamh  fèin  fo'n  eallach  eagalach.  Cha  robh  iad 
ach  tearc  am  measg  nan  ludhach  a  reub  an  cula- 
idhean ;  ach  cha  robh  na  creagan  air  cho  beag 
umhail;  oir  sgàin  iadsan  an  cridheachan.  Cha 
robh  uaigh  aige  dha  fèin  ;  ach  dh'f  hosgail  uaigh 
neach  eile  dha.  Dh'fhaodadh  an  uaigh  agus  am 
bàs  a  bhi  bòsdail  as  leth  a  leithid  a  dh'f  hear  àite- 
achaidh ;  ach  cha  b'ann  mar  iochdaran  a  f  huair 
iad  an  taobh  a  stigh  d'an  criochan  e ;  ach  mar 
nàmhaid  agus  mar  uachdaran.  Sud  far  an  do 
chaill  rìgh  nan  uamhas  a  ghath ;  air  an  treas 
là,  thug  Prionnsa  na  beatha  buaidh  air,  oir 
chreach  e  am  bàs  agus  an  uaigh.  Ach  buinidh 
na  nithe  so  do  àrdachadh  Chriosd.  Tha  na 
nithibh  a  dh'ainmicheadh  roimhe  so  a'  taisbe- 
anadh  glòir  irioslachaidh  ;  ach  is  ro  -  bheag 
dhiubh  a  tha  air  an  nochdadh  anns  na  dh'ain- 
mich  sinn. 

Oir  is  e  glòir  crann-ceusaidh  Chriosd  d'an 
cubhaidh  dhuinn  gu  sonruichte  àrd-urram  altrum- 
glòir  buadhan  neo-chriochnach  Dhè  air  an  taisb- 
eanadh  ann  an  obair  na  Saorsa;  no  mar  tha  e 
air  a  chur  leis  an  Abstol, — "glòir  Dhè  ann  an  gnùis 

losa  Criosd"  (2  Cor.  iv.  6),  agus  "  Esan  air  a 
cheusadh"  (i  Cor.  ii.  2). 

Tha  gach  cuspair  eile  air  an  deanamh  glòrmhor  a 
rèir  an  tomhais  anns  am  bheil  buadhan  Dhèairam 
foillseachadh  leò.  Is  e  sin  a  tha  deanamh  uil' 
oibribh  a  chruthachaidh  cho  glòrmhor.  "  Cuiridh 
na  neamhan  an  cèill  glòir  Dhè  agus  nochdaidh  na 
speuran  gniomh  a  làmh,"  Agus  tha  sinne  gun 
lethsgeul  air  son  cho  beag  's  a  tha  sinn  ag  oidh- 
irpeachadh  a  bhi  beachdachadh  air  buadhan  Dhè 
annta;  — uachdaranachd  uile-chumhachdach  agus  a 
ghHocas  do-rannsuichte,  agus  gu  h-àraidh  a  mha- 
itheas  neo-chriochnach. 

Cha  'n  'eil  ann  an  toraidhean  maitheas  Dhè  ann 
an  oibribh  a'  chruthachaidh,  ach  fàbharan  aims- 
ireil;  ach  tha  na  fàbharan  a  tha  air  an  cosnadh 
dhuinn  le  crann-ceusaidh  Chriosd  'n  am  beannachd- 
an  siorruidh.  Ged  tha  oibribh  a  chruthachaidh 
a  nochdadh  gu'm  bheil  Dia  maith  ann  fein  ;  tha  iad 
mar  an  ceudna  a'  nochdadh  gu  bheil  e  ceart,  agus 
gu  bheil  e  feargach  ruinne  air  son  ar  peacaidhean. 
Ni  mò  bheil  iad  a'  seòladh  dhuinn  rathad  tre 
am  faod  sinn  a  bhi  air  ar  deanamh  rèidh  ris.  Tha 
iad  a'  cur  an  cèill  glòir  a'  chruithf  hear ;  ach  mar 
an  ceudna  cur  an  cèill  a  laghana,  agus  na  fiachan 
fo    bheil    sinne    2;u    umhlachd    a    thoirt    dhoibh. 

Tha  ar  cogiiisean  ag  innscadh  dhuinn  gu'n  do 
dhearmaid  sinn  na  fiachan  ud ;  gu'n  do  bhrist 
sinn  an  lagh;  agus  air  an  aobhar  sin  gu  bheil 
sinn  buailteach  do  dhiomb  Ughdar  an  lagha.  Tha 
oibribh  Dhè,  anns  am  bheil  a  ghlòir  air  a  foillse- 
achadh  a'  dearbhadh  gu  bheil  beatha  'n  a 
dheagh-ghean ;  agus  air  an  làimh  eile  gu  bheil 
bàs  agus  lèirsgrios  'n  a  chorruich  :  Tha  laghanna 
nàduir  ann  an  tomhas  eigin  'g  ar  cur  cheana  fo  a 
dhiomb.  Tha  so  ri  fhaicinn  o  na  tha  de  thri- 
oblaidean  na  beatha  so  agus  de  phianntaibh  a' 
bhàis  ag  èiridh  o  aobharan  nàdurra.  Air  gach 
làimh  tha  oibribh  Dhè  ag  agradh  dioghaltais  airson 
na  còmhstri  a  tha  aige  ruinn  as  leth  bristeadh  a 
lagha.  Tha  laghanna  nàduir  a'  toirt  beatha  car 
ùine  d'ar  corpaibh  anfhann  ;  ach  tha  bheatha  sin 
air  a  deanadh  searbh  tre  iomadh  àmhghar ;  agus 
gu  bhi  aig  a'  cheann  mu  dheireadh  air  am  bruanadh 
agus  air  an  tionndadh  gu  duslach. 

Mar  sin,  tha  aghaidh  nàduir  glòrmhor  innte  fèin  ; 
ach  dhuinne  tha  i  air  a  dorchachadh  le  gruaim 
eagalach.  Tha  i  nochdadh  do'n  eucorach  glòir 
a'  Bhreitheimh ; — glòir  an  Ard-uachdarain  do'n 
cheannairceach  chiontach  a  bhrosnuich  a  chorruich. 
Cha'n  ann  mar  so  a  bheirear  sòlas  no  saorsa  do'n 
cheannairceach,  no  a  bheirear  e  gu  bhi  deanamh 

uaill  agus  glòir.  Uime  sin,  tha  nàimhdean  a' 
chruinn-cheusaidh,  leis  nach  àill  eòlas  a  ghabhail 
air  Dia  air  seòl  sam  bith  eile  ach  tre  oibribh 
nàduir,  cho  fad  as  o  bhi  a'  deanamh  uaill  ann  an 
dòchas  ri  Dia  a  mhealtuinn  air  ntamh,  agus  gu 
faighear  iad  a'  cur  cùl  ris  gach  dòchas  d'a  thaobh, 
agus  mar  is  trice,  ag  àicheadh  gu  bheil  a  leithid 
sin  do  shonas  idir  ri  fhaotainn.  Tha  ar  coguisean 
ag  innseadh  dhuinn  gu  bheil  sinn  'n  ar  ceann- 
aircich  an  aghaidh  Dhè ;  ach  cha  'n  'eil  nàdur  a' 
nochdadh  dhuinn  cionnus  is  comasach  dhuinn  a 
dheagh-ghean  a  chosnadh;  cionnus,  fo  uachdaran- 
achd  air  dheagh-orduchadh  mar  tha  riaghladh  Dhè, 
a  dh'fhaodas  am  Breitheamh  cothromach  agus 
Ughdar  an  lagha  bhi  air  a  ghlòrachadh ;  agus  an 
ceannairceach  air  a  leigeadh  fa  sgaoil ;  no  cionnus 
idir  is  urrainn  am  Breìtheamh  a  bhi  air  a  ghlòr- 
achadh  agus  an  ceannairceach  air  a  ghlòrachadh 
mar  an  ceudna. 

Ged  tha  cainnt  nàduir  soilleir  àrd-ghuthach  ann 
a  bhi  cur  an  cèill  glòir  a  Cruithfhir,  tha  i  dorcha 
agus  ioma-Iubach  mu  thimchioll  a  rùintean  a  thaobh 
chreutairean  ciontach.  Cha  toir  i  aon  chuid  làn 
chinnt  neo-theagmhach  gu  bheil  ar  staid  eu- 
dòchasach,  no  idir  bunait  chinnteach  d'ar  dòchas. 
Ma  tha  sinn  'n  ar  cuspairean  deagh-ghean,  cia 

uaithe  cho  Hugha  trioblaid  ?  Ma  tha  sinn  'n  ar 
ceannaircich  gun  dòchas,  cia  uaithe  cho  hugha 
fàbhar?  Tha  nàdur  a'  foillseachadh  glòir  Dhè 
agus  ar  maslaidh-ne ;  Ach  mu  shHghe  gu  dol  as, 
tha  i  balbh  agus  tosdach.  Tha  nàdur  a'  toirt 
iomadh  aobhar  brosnuchaidh  gu  bhi  miannachadh 
an  deidh  Dhè ;  ach  cha'n  'eil  i  nochdadh  dhuinn 
cionnus  a  ruigeas  sinn  air  na  miannaibh  sin  a 
shàsuchadh. 

Ach  anns  a  cheann-theagasg  tha  againn  cuspair 
a  tha  toirt  sgeul  air  nithibh  as  fearr;  oir  tha  e 
seòladh  dhuinn,  cha  'n  e  "gu'n  iarramaid,  a 
dh'fheuchainn  an  tàrladh  dhuinn  le  mion-ranns- 
achadh  gu  faigheamaid  e ''  (Griomh.  xvii.  27) 
ach  gu'n  iarramaid  air  chor  agus  gu  faighear 
leinn  e  gu  cinnteach. 

Tha  an  teagasg  so  do-chreidsinn  leis  an  inntinn 
f  heòlmhor  ! — Gu'm  biodh  barrachd  de  ghlòir  Dhè 
air  a  thaisbeanadh  ann  an  gnùis  Chriosd  agus  esan 
air  a  cheusadh,  na  chithear  an  aghaidh  nan  speur 
agus  na  tahnliainn  ! 

Gnìiis  Chriosd ! — anns  nach  leur  do'n  inntinn 
f  heòhnhor  ni  sam  bith  ach  cràdh  agus  masladh ; 
an  aghaidli  bhrùite,  reubta  ud,  dearg  le  fuil, 
còmhdaichte  le  tarcuis,  air  bòcadh  le  buillean  agus 
aog-neulach  le  bàs; — b'e  sud  an  cuspair  mu  dheir- 

eadh  anns  an  iarradh  an  inntinn  fheòhnhor  seall- 
adh  f  haotainn  air  glòir  Dhe  na  beatha ; — aghaidh 
air  a  còmhdach  le  uamhas  a'  bhàis !  Is  e  a 
b'annsa  leis  an  inntinn  fheòlmhor  sealltuinn  air 
an  aghaidh  ud  'n  uair  bha  i  air  a  cruth-atharr- 
achadh,  agus  a'  deàlradh  mar  a'  ghrian  'n  a  làn 
neart.  Dhealraich  glòir  na  Diadhachd  air  mhodh 
ro-shoilleir  ann  an  gnùis  Chriosd  air  beinn  a' 
chruth-atharrachaidh  ;  ach  gu  ro  mhòr  na  bu 
deàlraiche  air  beinn  Chalbhari. 

Bha  an  cruth-atharrachadh  so  na  bu  ghlòrmhoire 
gu  mòr  na  'n  cruth-atharrachadh  ud  eile.  Ged 
bhiodh  gach  solus  a  tha  anns  an  t-saoghal,  anns  a' 
ghrèin  agus  anns  na  reultan,  air  an  tional  comhla 
'n  an  aon  mheall  soluis,  cha  bhiodh  annta  ach 
dorchadas  an  coimeas  ri  glòir  a'  chuspair  so,  a  bha 
rèir  coslas  o'n  leth  a  muigh  cho  cianail  agus  cho 
dorcha.  Oir  is  e  tha  an  so,  mar  deir  an  t-Abstol, 
— "  Air  bhi  dhuinne  uile  ag  amharc  mar  le  aghaidh 
gun  fholach  air  glòir  an  Tighearna  "  (2  Cor.  iii.  18). 

An  so  tha  ceartas  gun  smal,  gHocas  do-thuigsinn 
agus  gràdli  neo-chriochnach  a'  deàlradh  uile 
còmhla.  Cha'n  'eil  aon  dhiubh  cur  dùbhradh  no 
sgàil  air  aon  eile ; — tha  gach  aon  dhiubh  fa  leth 
ag  ais-thilgeadh  deàlradh  soillseach  air  càch.  Tha 
iad  a'  measgachadh  an  gathan  soluis  le  chèile,  agus 

a'  deàlradh  le  boillsgeadh  aonaichte  siorruidh  ; — 
am  Breitheamh  cothromach,  an  t-Athair  tròcaireach 
agus  an  Riaghlair  uile-ghHc.  Cha'n  'eil  cuspair 
eile  a'  toirt  a  leithid  de  thaisbeanadh  air  na 
buadhan  ud  uile  ;  cha'n  'eil  eadhon,  cuspair  eile 
is  aithne  dhuinn  tha  toirt  a  leithid  de  thaisbeanadh 
air  aon  de  na  buadhan  ud.  Cha'n  f  hacas  ceartas 
riamh  ann  an  cruth  cho  eagalach,  tròcair  cho 
ion-ghràdhach  ;  ghocas  cho  domhain  ;  no  cumhachd 
cho  ion-mholta  : — Anns  a'  cheud  aite  ; — Air  sgath 
na  h-àrd-urram  neo-chriochnach  a  bhuineas  do 
phearsa  Chriosd,  chuìr  a  chrann-ceusaidh-san 
barrachd  glòir  agus  onoir  air  lagh  agus  air  ceartas 
na  gach  fulangas  a  bha  no  bhitheas  air  an  giùlan 
anns  an  t-^aoghal.  'N  uair  tha  an  t-Abstol  a' 
labhairt  ris  na  Romanaich  mu'n  t-soisgeul,  tha 
e  nochdadh  dhoibh  gu  bheil,  cha'n  e  a  mhàin 
tròcair  I)hè,  ach  a  cheartas  mar  an  ceudna  air 
fhoillseachadh  ann  (Rom.  i.  i8).  Tha  fearg 
Dhè  an  aghaidh  neo-fhìreantachd  dhaoine  air  a 
taisbeanadh  gu  sonruichte  le  fìreantachd  agus  le 
fulangasaibh  Chriosd.  Bha  an  Tighearna  gràsmhor 
air  sgàth  fhìreantachd  fèin  (Isa.  xhi.  21).  Is  ann 
an  cosnadh  na  fìreantachd  sin  a  dh'iarr  e  mar 
cliòir,  a  dh'àrdaich  e  an  lagh  agus  a  chuir  e  urram 
air.  Agus  ged  tha  fhìreantachd  a'  co-sheasamh 

ann  an  unihlachd  agus  ann  am  fulangais  nach  do 
mhair  ach  rè  scal,  gidheadh, — do  bhrìgh  gu'm  bi 
iad  air  chuimhne  gu  siorruidh,  faodar  a  radh  gu 
bheil  crann-ceusaidh  Chriosd  a'  cur  urram  agus 
òirdhearcas  siorruidh  air  an  lagh  leis  an  riarachadh 
a  thug  e  dha ;  an  lagh  uamhasach  sin  leis  a 
bheil  a'  chruitheachd  (rioghachd  Dhe)  air  a  riagh- 
ladh,  agus  d'a  bheil  uachdaranachda  agus  cumh- 
achdan  nèimhidh  fo  smachd ; — an  lagh  sin,  ann  an 
dlteadh  peacaidh,  a  dh'fhuadaich  an  Diabhul  agus 
a  chuid  aingHbh  a  mach  a  glòir,  a  dh'fhuadaich 
ar  ceud  pharantan  a  mach  a  Eden,  agus  a 
dh'fhògair  sìth  o'n  t-saoghal.  A'  beachdachadh 
air  Dia,  uime  sin,  mar  Bhreitheamh  agus  mar 
Lagh-thabhairtear  an  t-saoghail,  tha  e  soilleir  gu 
bheil  a  ghlòir  a'  deàlradh  le  deàrsadh  do-labhairt 
ann  an  crann-ceusaidh  Chriosd,  mar  dhioghaltas  an 
aghaidh  a'  pheacaidh.  Ach  is  e  so  an  dearbh  ni 
tha  cumail  luchd  gràdhachaidh  a'  pheacaidh  o  bhi 
ag  aideachadh  glòir  a'  chruinn-cheusaidh ;  do 
bhrigh  meud  na  tha  e  nochdadh  de'n  f  huath  a  tha 
aig  Dia  don  ni  sin  d'a  bheil  gràdh  acasan.  (ìu 
bhi  claoidh  nàimhdeas  na  h-inntinn  fheòhiihoir 
do'n  chrann-cheusaidh,  tha  e  feumail  a  thoirt 
fainear;— ged  tha  iobairt  Chriosd  a'  nochdadh 
peanas  a'  pheacaidh,  gidheadh  ma  ghabhas  sinne 

ris  an  iobairt  sin,  cha'n  'eil  i  ach  'g  a  nochdadh 
a  mhàin.  Tha  i  toirt  peanas  a'  pheacaidh  bharr 
ar  làimh  ; — air  chor  's  nach  'eil  tuilleadh  gnothuich 
againn  ris.  Agus  gu  cinnteach  bu  chòir  do 
shealladh  air  ar  cunnart,  air  dhuinn  fhaicinn  air 
a  thoirt  as  an  rathad,  ar  n-aoibhneas  a  mheud- 
achadh  an  àite  a  lughdachadh.  Le  sealladh 
air  meud  ar  cunnairt,  chì  sinn  meud  ar  saorsa. 
Tha  crann-ceusaidh  Chriosd  a'  taisbeanadh  glòir 
ceartais  neo-chriochnach,  ach  tuilleadh  na  sin; — 
Oir— 

Auns  an  dara  àite, — Tha  e  air  mhodh  àraidh  a' 
taisbeanadh  glòir  tròcair  neo-chriochnach.  Cha  'n 
'eil  ni  's  an  t-saoghal  as  glòrmhoire  no  as  ion- 
ghràdhaiche  na  gràdh  agus  maitheas ;  agus  is  e 
so  an  taisbeanadh  as  mò  air  gràdh,  as  urrainnear  a 
hreithneachadh.  Tha  maitheas  Dhè  ri  fhaicinn 
'n  a  oibribh  uile ; — Is  e  sin  a'  chuid  as  sonruichte 
de  ghlòir  na  cruitheachd.  Tha  e  air  a  theagasg 
dhuinn  sealltuinn  air  an  t-saoghal  iosal  so  mar 
àite  comhnuidh  frcagarach  airson  dhaoine.  Ach 
le  sìiil  ri  l)riathran  an  Abstoil  (Eabh.  iii.  3)  bu 
chòir  do'n  tiodlilaic  mu  lìlieil  sinn  a'  labhairt  a 
bhi  air  a  meas  leinn  airidh  air  barrachd  urram  na 
an  saoghal,  ann  a  mheud  's  gu  bheil  barrachd 
urraim  aig  an  Ti  a  thog  an  tigh  na  tha  aig  an  tigh. 

Thug  Dia  dhuinn  'n  a  Mhac,  tiodhlac  a  tha  l;u 
neo-chriochnach  na's  mò  na  an  saoghal.  Tha  an 
Cruithfhear  gu  neo-chriochnach  na's  glòrmhoire 
na'n  creutair,  agus  is  e  Mac  Dhè  cruithfhear  nan 
uile  nithe.  Is  urrainn  do  Dhia  saoghail  do- 
àireamh  a  chruthachadh  le  focal  a  bheòil.  Cha 
'n  "eil  aige  ach  aon  Mhac  a  mhàin ;  agus  cha  do 
chaomhainn  e  aon  Mhac,  ach  thug  e  thairis  e 
chum  bàis  air  ar  son-ne  uile. 

Tha  gràdh  Dhe  d'a  phobuU  o  bhith-bhuantachd 
gu  bith-bhuantachd.  Ach  o  bhith-bhuantachd  gu 
bith-bhuantachd,  cha  'n  'eil  taisbeanadh  air,  a  tha 
aon  chuid  aithnichte  no  so-thuigsinn  dhuinne  an 
coimeas  ris  an  taisbeanadh  so.  Tha  solus  na 
grèine  an  còmhnuidh  gun  chaochladh.  Ach  is 
ann  mu  mheadhon-là  tha  i  deàlradh  oirne  'n  a  làn 
shoillse.  Is  e  crann-ceusaidh  Chriosd  tra-nòin 
a'  ghaoil  shiorruidh.  Bha  iomadh  taisbeanadh 
soilleir  air  a'  ghaol  ud  roimh  làimh ;  ach  bha  iad 
mar  sholus  na  maidne,  ai  tha  deàlradh  na's  mò 
agus  na's  mò  gu  ruig  an  là  iomlan ;  agus  b'e  an  là 
iomlan  sin,  an  uair  a  bha  Criosd  air  a'  chrann- 
cheusaidh,  ged  bha  an  talamh  air  a  chòmhdach  le 
dorchadas. 

Ciod  air  bith  na  coimeasan  as  comasach  dhuìnn 
a  dheilbh,  cha  toir  iad  fa  chomhair  ar  n-inntinnean 
33  c 


Crann-Ceusaidh   Chriosd 

ach  sealladh  neo-iomlan  air  a'  ghràdh  so,  tha  dol' 
thar  gach  uile  eòlais.  Ged  shaoileamaid  gu'n 
robh  gràdh  nan  uile  dhaoine'  a  bha  riamh,  no 
bhitheas  air  an  talamh,  agus  uile  ghràdh  nan 
ainghbh  air  neamh,  air  an  aonadh  ann  an  aon 
chridhe,  cha  bhiodh  ann  ach  cridhe  fuar  an 
coimeas  ris  a'  chridhe  ud  anns  an  do  shàth  an 
saighdear  a  shleagh  !  Cha  'n  fhaca  na  h-Iudhaich 
ach  fuil  agus  uisge  ;  ach  chithear  le  sùil  a' 
chreidimh  cuan  soilleir  do  ghaol  siorruidh  a' 
taomadh  a  mach  as  na  lotan  ud.  Faodaidh  sinn 
ruigheachd  air  tomhas  eòlais  air  glòir  a'  ghràidh 
so,  le  beachdachadh  air  a  thoraidhean.  Bu  chòir 
dhuinn  beachdachadh  air  na  fhuaradh  de  bheann- 
achdan  spioradail  agus  siorruidh  le  sluagh  Dhè 
rè  cheithir  mìle  bhadhna  mu'n  robh  Criosd  air  a 
chur  gu  bàs  ;  na  f  huaradh  leò  o'n  àm  sin  gus  a 
nis,  no  a  gheibhear  leò  gu  àm  comhhonadh  nan 
uile  nithe ; — gach  saorsa  o  thruaighe  shiorruidh ; 
gach  cuan  aoibhneis  air  neamh  :  gach  abhuinn  de 
uisge  na  beatha  a  bhios  air  am  mealtuinn  fad  na 
siorruidheachd  le  àireamh  mar  ghainneamh  na 
fairge  ann  an  honmhorachd ; — bu  chòir  dhuinn 
beachdachadh  air  na  beannachdan  ud  uile  mar  tha 
iad  a'  sruthadh  o'n  ghràdh  ud  a  tha  air  a  thaisbean- 
adh  ann  an  crann-ceusaidh  Chriosd. 

A?ins  an  treas  aite — Chithear  an  so  mar  an 
ceudna  glòir  gHocais  do-thuigsinn  Dhè,  d'an  cliù  a 
bhi  toirt  gu  buil  nan  criochan  as  fearr  leis  na 
meadhonaibh  as  freagaraiclie.  Is  iad  criochan  a' 
chruinn-cheusaidh  as  ro  fhearr  annta  fèin,  agus  as 
fearr  d'ar  taobh-ne  as  urrainn  sinn  a  bhreithneach- 
adh;— glòir  Dhe  agus  leas  dhaoine.  Agus  tha  na 
,  meadhonaibh  tre  am  bheil  na  criochan  so  air  an 
coimhhonadh  cho  freagarach  agus  cho  iomchuidh, 
'  agus  gu'm  bi  an  doimhneachd  neo-chriochnach  a 
tha  annta  de  ghHocas,  'n  a  chulaidh  iongantais  do'n 
chruitheachd  fad  na  siorruidheachd. 

Is  ni  furasda  thuigsinn,  glòir  a'  Chruithf  hear  air 

a  taisbeanadh  ann  a  bhi  deanamh  maith  do  chreut- 

air  neo-chiontach  :  ach  is  e  gHocas  diomhair  agus 

\  sonruichtea'chruinn-cheusaidh,glòira'Bhreitheimh 

chothromaich  air  a  taisbeanadh  ann  an  deanamh 

maith   do'n    eucorach   chiontach.     Is    ni    furasda 

thuigsinn  fireantachd  Dhè  air  a  taisbeanadh  ann 

>  am   peanasachadh  pheacaidhean  ;   is  e  an  crann- 

'  ceusaidh  a  mhàin  a  tha  taisbeanadh  fhìreantachd 

!  ann  am  maitheadh  peacaidh  (Rom.  iii.  25).     Tha  e 

ag  àrdachadh  ceartais  ann  am  maitheadh  peacaidh, 

agus  ag  àrdachadh  tròcair  ann  a  bhi  ga  pheanasach- 

adh.     Tha  e  taisbeanadh  ceartais  ann  an  dreach  as 

uamhasaiche  na  ged  bhiodh  tròcair  air  a  dùnadh  a 

mach ;  agus  tròcair  ann  an  dreach  as  ionghràdh- 
aiche  na  ged  bhiodh  ceartas  air  a  chur  a  thaobh. 
Tha  e  ag  àrdachadh  an  lagha  agus  a'  cur  urram  air 
(Isa.  xhii.  2i).  Tha  e  ag  àrdachadh  an  eucoraich 
a  bhrist  an  lagh ;  oir  tha  an  onoir  a  chuireadh  air 
an  lagh  a'  cur  onoir  airsan  mar  an  ceudna  (i  Cor. 
ii.  7).  Tha  so  eadhon  air  a  dheilbh  air  a  leithid 
de  dhòigh  agus  gu  bheil  gach  onoir  a  chuirear 
air  an  eucorach  'n  a  onoir  do'n  lagh ;  agus  gach 
onoir  a  chuirear  air  an  lagh,  'n  a  onoir  do'n 
eucorach  mar  an  ceudna.  Oir  tha  gach  beannachd 
tha  am  peacach  a'  faotainn  air  an  tabhairt  dha  air 
sgàth  na  h-umhlachd  agus  an  riarachaidh  a  thugadh 
do'n  lagh ;  cha  'n  ann  leis  fèin,  ach  le  neach  eile, 
d'am  b'urrainn  urram  gu  neo-chriochnach  a  bu 
mhò,  a  chur  air  an  lagh.  Agus  tha  an  riarachadh 
a  thugadh  leis  an  neach  ud  eile  ann  an  àite  a' 
pheacaich  a'  cur  air-san  na  h-onoir  as  mò  as 
urrainnear  a  chur  air.  Faodaidh  an  lagh  agus  am 
peacach  le  chèile,  uaill  a  dheanamh  a  crann- 
ceusaidh  Chriosd.  Tha  iad  le  chèile  a'  faighinn 
glòir  agus  onoir  shiorruidh  d'a  thrìd. 

Tha  gach  glòir  a  tha  dealaichte  o  chèile  ann  an 

oibribh  eile  Dhe  air  am  faotainn  aonaichte  anns 

a'  chrann  so.     Tha  sòlasan  nèimh  a'  glòrachadh 

maitheas  Dhc; — tha  piantaibh  ifrinn  a'  glòrachadh 

a  cheartais  ; — Tha  crann-ceusaidh  Chriosd  a  glòr- 
achadh  gach  aon  dhiubh  air  mhodh  as  comharr- 
aichte  na  tha  nèamh  no  ifrinn  a'  glòrachadh  aon 
seach  aon  dhiubh.  Tha  onoir  as  ro-chomharraichte 
air  a  chur  air  ceartas  Dhè  le  fulangasaibh  Chriosd 
na  tha  le  piantaibh  nan  diabhul ;  agus  tha  taisb- 
eanadh  is  ro-chomharraichte  air  maitheas  Dhè 
ann  an  teàrnadii  nam  peacach,  na  tha  ann  an 
aoibhneas  nan  ainglean  ;  air  chor  agus  nach  urrainn 
sinn  cuspair  eile  bhreithneachadh  anns  am  faicear 
a  leithid  de  ghliocas  eug-samhuil,  no  a  leithid  de 
dhoimhne  innleachd  gu  bhi  ag  àrdachadh  glòir 
Dhè. 

Faodar  an  ni  ceudna  a  radh  d'a  thaobh  mar 
thionnsgnadh  airson  maith  an  duine.  "  Is  e 
mhaitheas  a  pheacanna  gu  leir,  agus  a  shlànuicheas 
eucailean  uile  "  (Salm  ciii.).  Is  i  so  an  iobairt  a 
bheir  air  falbh  cionta  a'  pheacaidh.  Is  e  so  am 
priomh  aobhar  brosnachaidh  gu  bhi  fuathachadh  a' 
pheacaidh  ;  marbhaidh  e  am  peacadh  anns  a'  cheart 
àm  an  toir  e  dioladh  air  a  shon ;  diolaidh  e  air  son 
eas-umhlachd ; — brosrmichidh  e  gu  umhlachd.  Cos- 
naidh  e  neart  chum  umhlachd ;  ni  e  umhlachd  'n  a 
ni  cleachdail,  tlachdmhor  agus  taitneach  air  mhodh 
do-sheachainte ; — Co-èignichidh  e  gu  umhlachd  (2 
Cor.  V.  14).  Tha  e  araon  'n  a  eiseimpleir  agus  'n  a 
37 


Crann-Ceusaidh   Chriosd 

aobhar-brosnuchaidh  gu  umhlachd.  Riaraich  e 
mallachdan  an  lagha  ;  agus  coimhlionaidh  e  iarrtas- 
an,  Is  e  gràdh  coimhHonadh  an  lagha;  eadhon, 
gràdh  do  Uhia  agus  d'ar  coimhearsnaich.  Is  e 
crann-ceusaidh  Chriosd  an  eiseimpleir  as  àirde  air 
a'  ghràdh  sin.  Faodar  sealltuinn  air  fulangais 
Chriosd  mar  ghniomharan.  Cha  d'thug  gniomh 
eile  riamh  a  leithid  de  ghlòir  do«  Dhia  ;  cha  do 
rinn  gniomh  sam  bith  eile  a  leithid  do  mhaith  do 
dhaoine.  Agus  is  e  so  an  dòigh  air  an  nochd 
sinne  ar  gràdh  do  Dhia  agus  do  dhaoine,  a  bhi  ag 
àrdachadh  glòir  Dhe  agus  a'  deanamh  maith  do 
dhaoine. 

Mar  so  tha  fulangais  Chriosd  a'  teagasg  dhuinn 
ar  dleasannais,  leis  a'  ghràdh  o'n  do  shruth  iad  a 
mach,  agus  leis  a  mhaith  air  son  an  robh  iad  air  an 
sonrachadh.  Agus  tha  sinn  air  ar  teagasg  leò, 
cha'n  ann  a  mhàin  leis  an  rìin  bu  mhathair-aobhair 
dhoibh,  ach  mar  an  ceudna  leis  an  dòigh  's  an  do 
ghiùlain  e  iad.  Cha  'n  'eil  dà  dhleasannas  is 
duilghe  a  dheanadh  na  striochdadh  do  Dhia,  agus 
maitheanas  a  thoirt  do  nàmhaid.  Tha  a'  chcud 
aon  dhiubh  'n  a  chomharradh  air  gràdh  do  Dhia, 
agus  an  t-aon  eilc  air  gràdh  do  dhaoine.  Ach  is 
e  an  striochdadh  as  mò,  neach  a  ghiìilan  le 
fulangais,  agus  e  nco-chiontach  ;  agus  is  e  am 

maitheanas  is  àirde,  maitheanas  a  thoirt  d'ar 
mortairean,  gu  sonruichte,  ma's  muinntir  iad  a 
chuir  sinn  fo  chomain  dhuinn  ; — mar  gu'n  tugadh 
neach,  cha'n  e  a  mhàin  maitheanas  dhoibhsan  a 
thug  a  bheatha  air  falbh,  eadhon  ged  bha  iad 
'n  a  eiseimeil  air-son  am  beatha  fèin  ;  ach  a 
dh'asluich  maitheanas  o  neach  eile  air  an  son,  a' 
guidhe  as  an  leth,  agus  a'  gabhail  an  lethsgeil  cho 
fada's  bu  chomasach  dha  sin  a  dheanamh.  Is  ann 
mar  so  a  ghiùlain  Criosd  f  hulangais  ;  "Athair,  do 
thoil-sa  gu'n  robh  deanta  ;  "  "  Athair,  thoir  maith- 
eanas  dhoibh,  oir  cha  'n  'eil  fios  aca  ciod  a  tha 
iad  a'  deanamh."  Mar  so  chì  sinn  cho  freagarach 
's  a  bha  an  crann-ceusaidh  mar  mheadhoin  gu  bhi 
coimhHonadh  nan  criochan  a  b'f hearr ;  eadhon, 
fìreanachadh  agus  naomhachadh.  Cha  ruigear  a 
leas  a  bhi  caitheamh  ùine  gu  bhi  nochdadh  a 
fhreagarachd  eug-samhuil  gu  bhi  ag  àrdachadh 
sith  agus  aoibhneis  anns  a  bheatha  so,  maille  ri 
sonas  siorruidh  anns  a'  bheatha  tha  ri  teachd.  Oir 
gun  teagamh,  bithidh  sonas  siorruidh  ann  an  tomhas 
mhòr  ag  èiridh  o  bhi  cuimhneachadh  mar  bha  e 
air  a  chosnadh ;  agus  ann  a  bhi  faicinn  an  Uain 
a  chaidh  a  mharbhadh  'n  a  shuidhe  aig  deas 
laimh  an  Ti  sin  a  thug  thairis  e  air  son  na  criche 
sin.  Tha  na  thugadh  cheana  fainear,  a'  nochdadh 

gu  blieil  crann-ceusaidh  Chriosd  'n  a  thaisb- 
eanadh  glòrmhor  air  gliocas  do-thuigsinn  Dhe,  do 
bhrìgh  na  deilbh  iongantach  a  tha  ri  fhaicinn  ann 
gu  bhi  ag  ardachadh  maith  an  duine,  cho  maith  ri 
glòir  Dhè  ;  oir  is  e  bu  chrioch  dha  bhi  foillseachadh 
glòir  Dhe,  agus  deagh-ghean  do  dhaoine. 

An?is  rt'  cheathramh  àite  —  Tha  an  cuspair 
beannaichte  so  mar  an  ceudna  a'  taisbeanadh  glòir 
cumhachd  Dhè.  Tha  so  'n  a  baoth-chainnt  neo- 
choltach  leo-san  do  nach  aithne  Criosd;  ach  do 
na  creidmhich,  is  e  Criosd  air  a  cheusadh  gliocas 
Dhe  agus  cumhachd  Dhè  (i  Cor.  i.  24).  Bha 
ceusadh  Chriosd  air  a  mheas  leis  na  h-Iudhaich 
mar  dhearlìhadh  air  easbhuidheachd  a  chumhachd. 
Mar  sin,  rinn  iad  tàir  air-san  a  dh'oibrich  clio 
Hugha  miorbhuil,  gu  fuilingeadh  e  dha  fein  a 
bhi  air  a  chrochadh  air  crann.  Ach  b'e  so  ann 
fein,  am  miorbhuil  bu  mhò  de  gach  miorbhuil. 
Dh'fheòraich  iad, — Cionnus,  mar  shaor  e  feadhain 
eile,  nach  do  shaor  se  e  fein?  Dh'ainmich  iad  an 
t-aobhar  ged  nach  d'thug  iad  aire  dha.  B'e  sud 
an  dearbh  aobhar  nach  do  shaor  se  e  fein  san  uair 
ud,  direach,  gu'n  do  shaor  e  muinntir  eile  ;  gu'n 
robh  e  deònach  agus  comasach  air  an  saoradh. 
I)ha  an  t-aobhar  leis  an  robh  e  air  a  cliur  thuige 
gu  bhi  giìilan  a'  chruinn-cheusaidh,  'n  a  aobliar 

ro-chiimhachdach  ; — "  Gràs  Dhè,  cumhachd  Dhè 
chum  slàinte"  (Rom.  i.  i6)  a'  deanamh  chreut- 
airean  nuadh,-  a'  togail  anamaibh  o'n  bhàs.  Is  e 
tha  annta  so  gniomharan  uile-chumhachdach.  Tha 
sinn  ullamh  gu  bhi  air  ar  Honadh  le  iongantas  leis 
an  taisbeanadh  tha  an  saoghal  faicsinneach  a'  toirt 
air  cumhachd  Dhè  ;  ach  tha  anam  an  duine  ann  a 
chruthachadh  mòran  na's  càirde  agus  na's  urramaiche 
na  'n  saoghal.  Tha  cumhachd  a'  Chruithfhir 
ann  an  gluasad  siùbhlach  lòchrain  nan  speur  'n  a 
chuspair  ioghnaidh  dhuinn ;  ach  tha  gluasad 
anamaibh  reusanta  a  dh'ionnsuidh  Dhe  mar 
chuspair-tàlaidh,  gu  ro  mhòr  na's  glòrmhoire  na 
gkiasad  nan  reull  a  dh'ionnsuidh  na  greine : — 
buaidh  na  cumhachd  cheudna;  ach  buaidh  gu 
ro  mhòr  as  càirde,  as  urramaiche  agus  as  buan 
mhaireannaiche. 

Bha  lotan  Chriosd  a  rèir  coslais,  'nan  dearbhadh 
air  'anmhuinneachd  ;  ach  cha  'n  'eil  e  duilUch  neart 
gun  choimeas  f  haicinn  annta.  Thigeadh  e  dhuinn 
a  bhreithneachadh — Ciod  e  sin  leis  an  robh  e  air  a 
bhruthadh  ?  "  Bhruthadh  e  air  son  ar  n-aingidh- 
eachd-ne."  Tha  an  sgriobtur  'g  an  taisbeanadh 
dhuinn  (Isa.  Hii.)  mar  eallach  mòr ;  agus  sinne 
uile  ann  ar  neo-chomas,  'n  ar  luidhe  foidhpe,  mar 
shluagh  luchdaichte  le  aingidheachd.  Ghiùlain 

Criosd  ar  peacaidhean  agus  ar  n-anmhuinneachd 
'n  a  chorp  fèin  air  a'  chrann  ;  dh'iomchair  e  ar 
doilghiosan ;  cha'n  iad  a  mhàin  na  doilghiosan  a 
dh'fhaodar  fhulang  leinn  anns  a'  bheatha  so,  ach 
na  thoill  sinn  a  bhi  fulang  anns  a'  bheatha  tha  ri 
teachd.  Thugamaid  fainear,  cò  a  leag  an  t-eallach 
ud  air ; — "  Leag  an  Tighearna  airsan  aingidheachd 
gach  aon  againn  "  (Isa.  Hii.  6).  Is  maith  a  dh'f  haod- 
amaid  a  radh  le  Cain,  "  Tha  ar  peanas  na's  mo  na's 
comasach  dhuinn  a  ghiùlan."  Dh'fhaodta  sin  a 
radh  leis  gach  aon  againn  fa  leth.  Ach  cha  b'iad 
peacaidhean  aoin  a  ghiulain  e,  ach  peacaidhean 
mhòrain,  sluagh  do-àireamh  mar  ghaineamh  na 
fairge;  agus  peacaidhean  gach  aon  dhiubh  sin  co 
ionnan  ann  an  àireamh  ris  a'  ghaineamh  cheudna. 
B'e  sud  an  t-uallach  bu  truime  agus  a  b'uamhas- 
aiche  a  bha  anns  an  t-saoghal. 

Bu  leòir  cudthrom  mallachd  an  lagha  gus  an 
saoghal  a  phronnadh  gu  luaithre.  B'amhuil  sin  a 
fhuaradh  e  leò-san  a  thug  a  nuas  orra  fèin  e  an 
toiseach.  'N  uair  a  mhi-ghnathaich  legion  de 
aingUbh  treun  an  neart,  an  neart  ud  a  bha  aca,  an 
aghaidh  an  lagha,  chuir  mallachd  an  lagha  fodha  iad 
o  neamh  nan  neamh  do'n  t-slochd  gun  ghrunnd. 
Bha  an  cudthrom  ceudna  a  chuir  fodha  na  h- 
ainghbh  ceannairceacli,  air  a  bhagar  air  an  duine 

air  son  co-aontachadh  leis  na  h-aingHbh  ud.  Mu'm 
b'urrainn  daoine  am  mallachd  ud  a  ghiulan,  mu'm 
b'urrainn  gach  neach  fa  leth  a  chuid  fein  f  haotainn 
dheth  ;  dh'f  heumadh  e,  mar  gu'm  b'eadh,  a  bhi 
air  a  roinn  'n  a  earranan  do-àireamh.  Fad  Hnnt- 
ean  do-àireamh,  bu  bheag  dheth  a  b'urrainn  a 
bhi  air  a  ghiùlan  leis  a'  chinne-daona.  Bhiodh 
an  fhearg  ri  teachd,  an  comhnuidh  'n  a  feirg  ri 
teachd  gu  saoghal  nan  saoghal ;  bhiodh  gu  bràth, 
fuigheall  neo-chriochnach  fhathasd  ri  ghiùlan. 
Is  ann  aig  Criosd  a  mhàin  a  bha  neart  gus  an 
t-uallach  ud  uile  ghiìdan,  gu  a  ghiìilan  uile,  mar 
gu'm  b'eadh,  a  dh'aon  bheum,  agus  'n  a  aonar. 
"  Do  na  slòigh  cha  robh  neach  maille  ris." 
Leagadh  ar  n-uallach  agus  ar  cuideachadh  air 
neach  a  bha  cumhachdach  ;  oir  l)ha  an  dòigh 
air  an  do  ghiùlain  e  ar  n-uallach  'n  a  thaisbean- 
adh  glòrmhor  air  a  chumhachd,  an  cumhachd  a 
b'àirde  agus  a  b'urramaiche ;  eadhon  cumhachd 
teàrnaidh. 

Tha  e  fior  gu'n  deachaidh  a  bhruthadh  fo'n 
uallach,  ach  cha  bhiodh  sin  'n  a  ioghnadh  leinn 
na  'n  tugamaid  fainear  uamhas  na  maoim  a  thuit 
air.  Na'm  bu  chomasach  dhuinn  cudthrom 
ceartais  shiorruidh  a  bhreithneachadh,  ullamh 
gu  tuiteam  le  gairge  mar  dhealanach  air  saoghal 

ain-diadhaidh ;  —  agiis  scalltiiinn  air  a'  chorp 
naomh  ud  'n  a  luidhe  eadar  cudthrom  na  feirge 
o  shuas  agus  oighreachan  na  feirge  air  an  talamh ; 
— cha  chuireadh  am  bruthadh  ud  iongantas  oirnn ; 
cha  mho  a  dheanamaid  dìmeas  air,  Bu  chubhaidh 
dhuinn  a  smuainteachadh  ciod  a  thachradh  na  'n 
tuiteadh  an  fhearg  ud  na  b'ìsle.  Mur  bhi  gu'n 
robh  i  air  a  glacadh  leis  a'  chuspair  ud  a  chaidh 
's  an  eadaragain,  dheanadh  i  sgrios  agus  milleadh 
air  doigh  eile.  Dh'fhàgadh  i  an  saoghal  còmhd- 
aichte  le  dearbhaidhean  air  dioghaltachd  ceartais 
agus  feirge  naomha  Dhè. 

Ged  bha  'fheòil  naomh  air  a  dochann  agus  air 
a  reubadh  fo'n  eallaich  eagalach  ud,  cuimhnicheam- 
aid  gu'n  do  ghiùlain  e  i.  An  so  chithear  neart 
neo-leithideach,  a'  giùlan  an  ruathair  ud  a  mheill- 
eadh  an  saoghal  gu  luaithre.  Agus  ghiùlain  e 
i  'n  a  aonar.  Cha  do  leig  e  leis  an  roinn  bu 
kigha  dhi  dol  seachad  air  fèin.  Tha  iadsan  uile 
ghabhas  fasgadh  fo'n  dìdean  bheannaichte  so, 
cho  tearuinte  's  nach  'cil  dad  aca  ri  dheanamh 
ris  an  eallach  feirgc  so  ach  amharc  oirre  (Eoin 
iii.  14,  15).  Mar  deir  an  Sahnadair — (Salm  xci. 
7,  8)  "  Cha  tig  i  am  fagus  dhoibh  ;  a  mhàin  le'n 
suihbh  seallaidh  iad,  agus  chì  iad  diol  nan  aingidh." 
Ach  chi  iad  i  air  a  leagadh  air  an  aon  chothrom- 

ach  ud.  Agus  cha'n  'eil  air  fhàgail  dhoibhsan 
da-rireadh  anns  a'  ghnothuch  so,  ach  a  bhi  faicinn 
tre  chreideamh  an  cudthrom  a  bha  an  crochadh 
os  cionn  an  cinn  chiontach  ;  — agus  mar  chaidh 
an  corp  naomh  ud  a  bha  gun  chionta  agus  gun 
smal  anns  an  eadaragain.  Chì  iad  e  air  a 
bhruthadh  gu  dèistinneach.  Ach  is  e  deireadh  a' 
chath  a  nochdas  cò  an  taobh  leis  an  teid  a' 
bhuaidh.  Anns  an  iomairt  eagalaich  ud,  thugadh 
corp  Chriosd  cho  iosal  ris  an  uaigh.  Ach  ged 
thuiteas  am  fìrein,  èiridh  e  a  ris.  Is  e  am  bàs 
a  bha  an  iochdar  anns  an  iomairt  ud  (i  Cor.  xv. 
25).  Is  e  Criosd  a  thug  a'  bhuaidh  anns  an 
tuiteam  ud,  agus  làn-choimhlion  e  a'  bhuaidh 
'n  uair  a  dh'èirich  e.  Tha  cumhachd  agus  neart 
gun  choimeas  air  a  thaisbeanadh  ann  an  aobhar, 
ann  an  rùn,  agus  ann  an  toradh  nan  lotan  ud. 

Tha  an  neart  ceudna  ri  fhaicinn  'n  a  ghiùlan  fo 
na  lotan,  agus  anns  a'  mhodh  air  an  do  ghiùlain  e 
iad,  mar  chi  sinn  ann  an  eachdraidh  a  bhàis. 
Ghiulain  e  iad  le  foighidinn,  le  truas  agus  le  iochd 
ri  muinntir  eile.  Bhruthadh  earran  ro  bheag  de 
dhoilghiosan  Chriosd  an  spiorad  is  treine  's  an  t- 
saoghal  gu  bàs.  Cha  'n  'eil  càil  duine  comasach 
air  tomhas  anabarach  do  bhròn  no  dh'aoibhneas  a 
ghiùlan.  Is  leòir  aon  seach  aon  dhiubh  gu  cur  as 

d'ar  beatha  nàdurra.  Bha  doilghiosan  Chriosd  uile 
gu  lèir  gun  choimeas,  ach  bha  neart  hin-fhoghaint- 
each  air  an  son. 

Tha  na  nithibh  so  a'  nochdadh  cho  aniaideach 
's  a  tha  e,  a  bhi  'g  altrum  beachdan  ìosal  no  suarach 
a  thaobh  lotan  an  Fhir-shaoraidh.  Air  dhoibh  a  bhi 
do  na  h-Iudhaich  'n  an  ceap-tuisHdh,  agus  do  na 
Greugaich  'n  an  amaideachd,  agus  do  bhrigh  gu 
bheil  mòran  de  Chriosduidhean  aideachail  air  nach 
'eil  iad  ri  drudhadh  iomchuidh,  tha  e  feumail  dhuinn 
beachdachadh  orra  beagan  na's  sonruichte. 

Thaan  sgriobtur  a'  cur  an  iomlaindeirioslachaidh 
Chriosd  f  ar  comhair  mar  aon  ghniomh  mòr,  leis  an 
d'thug  e  buaidh  air  nàimhdean  Dhè  agus  dhaoine, 
agus  tre  an  do  shuidhich  e  rioghachd  ghlòrmhor 
agus  buan-mhaireannach. 

Tha  na  Fàidhean,  agus  gu  h-àraidh  an  Sahiiadair, 
a'  labhairt  uiread  mu  Chriosd  mar  ghaisgeach 
cumhachdach,  d'an  robh  a  nàimhdean  gu  bhi  air 
an  deanamh  'n  an  stòl-chos,  is  gu  bheil  na 
h  ludhaich  eadlion  fathast  a'  cumail  a  mach  gu 
bheil  am  Messiah-san  gu  bhi  'n  a  phrionnsaaimsireil 
ro-chumhachdach,  'n  a  fhear-cogaidh  mòr;  a  chlos- 
naicheas  a  nàimhdean  le  teine  agus  le  claidlieamh, 
agus  leis  am  bi  iadsan  air  an  togail  suas  os  cionn 
uile  fhineachan  na  tahnhainn.  Mur  biodh  iad  air 

an  dalladh  le  uabhar,  agus  le  gràdh  do  nithibh 
talmhaidh,  b'fhurasda  dhoibh  fhaicinn  gu  bheil 
an  cHù  tha  na  fàidhean  a  toirt  air,  tuilleadh  is  àrd 
gu  bhi  air  a  thuigsinn  ann  an  seadh  cho  iosal  ri 
am  beachdsan  da  thaobh.  Chithear  so  gu  soilleir 
le  gearr-shealladh  a  ghabhail  orra,  a  nochdas  aig  an 
àm  cheudna,  glòir  a'  ghniomh  mhòir  sin  mu'n  robh 
sinn  a  labhairt  cheana,  le  bhi  taisbeanadh  meudachd 
na  h-innleachd  ud,  agus  na  toraidhean  a  thug  i 
mach. 

Tha  na  fàidhean  gu  tric  a  labhairt  air  mhodh 
sonruichte  mu'n  Mhessiah  mar  Righ  mòr, — ainm 
anns  am  bheil  a'  mhòralachd  thahnhaidh  as  ro-àirde 
air  a  chiallachadh.  Bha  làmh  Philait  air  a  h-àrd- 
riaghladh  gu  bhi  sgriobhadh  an  tiodail  urramaich 
ud,  eadhon  air  a'  chrann-cheusaidh.  Tha  glòir  na 
rioghachd  a  bha  gu  bhi  air  a  cur  suas  leis,  air  a  cur 
fa'r  comhair  ann  an  cainnt  ro-òirdhearc  leis  an 
fhàidh  Daniel  (ii.  35-45),  agus  a  rìs  anns  an  vii. 
13,  14 — "Chunnaic  mi  ann  an  aisHngibh  na  h- 
oidhche,  agus  feuch  thainig  neach  cosmhuil  ri  Mac 
an  duine,  le  neulaibh  nèimh,  agus  thainig  e  chum 
Aosda  nan  làithean,  agus  thug  iad  e  dlùth  'n  a 
làthair.  Agus  thugadh  dha  uachdranachd,  agus 
glòir,  agus  rioghachd,  a  chum  gu'n  tugadh  na 
h-uile  shluagh,  chinneacha,  agus  theanganna, 

seirbheis  dha :  'uachdranachd,  is  uachdranachd 
shiorruidh  i,  nach  siubhail  thairis,  agus  a  rioghachd, 
cha  sgriosar  i."  An  so  tha  taisbeanaidhean  beoth- 
ail  air  mòrachd  gun  choimeas  ; — rioghachd  shiorr- 
uidh  gu  bhi  air  a  suidheachadh,  grabaidhean 
làidir  gu  bhi  air  an  toirt  as  an  rathad,  nàimhdean 
cumhachdach  gu  bhi  air  an  cìosnachadh. 

Tha  e  feumail  arms  a^  cheiid  aite  a  thoirt  fainear 
mòr-chudthrom  uile-choitchionn  an  tionnsgnaidh 
so.  Cha  robh  pàirt  sam  bith  de'n  chruitheachd 
caoin-shuarach  mu  thimchioll.  Bha  glòir  a' 
Chruithfhir  gu  bhi  air  a  h-àrd-f  hoillseachadh ; — 
trì  pearsaibh  na  Diadhachd  gu  bhi  air  an  taisbean- 
adh  gu  ro-ghlòrmhor ;  buadhan  na  Diadhachd  gu 
bhi  air  an  àrdachadh ;  slighibh  agus  oibribh  Dhè 
gu  bhi  air  an  onorachadh.  Bha  an  talamh  gu  bhi 
air  a  shaoradh,  ifrinn  gu  bhi  air  a  claoidh,  neamh 
gu  bhi  air  a  ceannach,  an  lagh  gu  bhi  air  àrdachadh 
agus  air  a  dhaingneachadh  (Isa.  xlii.  21),  iarrtasan 
an  lagha  gu  bhi  air  an  coimhHonadh;  a  mhallachdan 
gu  bhi  air  an  giùlan.  Mar  so  bha  an  lagh  gu  bhi 
air  a  riarachadh,  an  t-aingidh  a  bhrist  e  gu  bhi  air 
a  theàrnadh,  a  bhuaireadair  agus  fhear-casaid  gu 
bhi  air  a  chur  air  theicheadh.  Bha  ceann  na 
seann  nathrach  gu  bhi  air  a  bhruthadh  ;  oibribh  gu 
bhi  air  an  sgrios.  Bha  ard-uachdaranna  agus 

CLimbachdan  an  dorchadais  gu  bhi  air  an  creachadh 
le  buaidh-chaithream  thairis  orra  (Col.  ii.  15). 
Bha  cion-fath  ùr  air  son  Aleluia  shiorruidh  gu  bhi 
air  fhaotainn  le  uachdarana  agus  cumhachdan 
neimh,  agus  cuideachd  i^ir  gu  bhi  'g  an  seinn 
còmhla  riu.  Bha  na  h-aingHbh  a  thuit  gu  bhi  call 
an  seann  iochdarain,  agus  na  h-ainghbh  naomha  gu 
luchd-comh-bhaile  ùra  a  chur  ri'n  àireamh,  Cha'n 
ioghnadh  e  bhi  air  a  radh  gur  e  so  a  bha  deanamh 
neamh  nuadh  agus  talamh  nuadh ;  bha  eadhon 
aghaidh  ifrinn  gu  bhi  air  a  h-atharrachadh.  Gu 
cinnteach  cha  bu  chomasach  tionnsgnadh  bu  mho 
na  so  a  dheilbh. 

Agus  mar  is  mo  a  bheachdaicheas  sinn  air  'n  a 
mheudachd  fèin,  is  ann  is  mo  chì  sinn  de  mheud- 
achd  a'  chath  tre  an  robh  e  air  a  choimhHonadh. 

Oir  anns  an  dara  ìnfe,  mar  bha  an  tionnsgnadh 
mòr,  bha  gach  ullachadh  a  bh'air  a  dheanamh  air 
a  shon,  ro-sholuimte.  Is  ann  air  an  talamh  a  bha 
e  gu  bhi  air  a  dheanamh.  Is  ann  aig  an  talamh  a 
bha  sàr-ghnothuch  ris  ;  agus  bha  e  air  ullachadli 
gu  sòhiimte  air  a  shon.  Is  e  so  a  chithear  anns 
na  freasdalan  a  thainig  air  thoiseach  air,  rinn  iad  an 
saoghal  freagarach  air  son  an  tionnsgnaidh  mhòir  a 
bha  gu  tachairt  ann  an  lànachd-na-h-aimsir.  Na 
faicte  leinn  gu  soiUeir  an  t-iomlan  do  shlabhruidh 

nam  freasdalan  ud,  chìte  an  t-aomadh  a  bha  aca 
uile  g'  a  ionnsuidh  mar  an  ceann-uidhe  ;  agus  mar 
a  chuidich  iad  onoir  a  chur  air ;  no  mar  bu  chubh- 
aidh  a  radh,  mar  chuir  an  tionnsgnadh  ud  an 
onoir  a  b'àirde  orrasan.  Tha  an  fhàistneachd  a 
chaidh  ainmeachadh  ann  an  Daniel,  a  bharr  air 
feadhain  eile,  'n  an  samplair  air  so.  Tha  iad  a 
nochdadh  mar  bha  gach  mòr-chaochladh  agus 
buaireas  ceannairceach  a  thachair  anns  an  t-saoghal 
fhineachail  a'  frithealadh  do'n  tionnsgnadh  so, 
agus  gu  sonruichte,  èirigh-suas  nan  ceithir  riogh- 
achdan  a  tha  air  an  toirt  fa'r  comhair  ann  am 
bruadar  Nebuchadnesar.  Pliritheil  agus  chuidich 
èirigh-suas  agus  dol  sios  nan  rioghachdan  ud, 
togail  suas  na  rioghachd  so  nach  bi  gu  bràth  air  a 
tilgeadh  bun  os  cionn. 

Cha  leur  dhuinne  ach  ro-bheag  dc  shlabhruidh  an 
Tlireasdail ;  agus  eadhon  am  beagan  sin  gu  glè 
dhorcha.  Ach  is  fiach  e  ma  dh'fhaodte,  thoirt 
fainear  gu  h-aithghearr ; — gu'r  h-ann  o'n  Ear  gus 
an  lar  a  thainig  rioghachdan  mòra  an  t-saoghal — 
O  na  h-Asirianaich  agus  o  na  Persianaich  a  dh'- 
ionnsuidh  nan  Greugach  agus  nan  Romanach. 
Bha  so  'n  a  mheadhoin  air  càirdeas  agus  comh- 
chaidreamh  fhosgladh  suas  eadar  caochladh 
fhineachan  an  t-saoghail,  o  èirigh  gu  luidhe  na 

grèine.     Bha  an  rioghachd  a  th'air  a  samhlachacl 
leis  a'  chloich  air  a  gearradh  a  mach  as  an  t-sHabh, 
gu  ruigheachd  orra  le  chèile  (Dan.  ii.  34,  35). 

Ciod  air  bith  barail  a  dh'fhaodas  sinn  altrum 
mu'n  chùis  so,  is  ni  dearbhta  e,  na'm  bu  leur 
dhuinn  mar  bha  rùintean  an  fhreasdail  air  am 
fosgladh  suas,  chìte  leinn  gu'n  robh  na  h-atharr- 
aichean  mòra  ud  a'  toirt  mu'n  cuairt  "  lànachd 
nan  aimsirean," — agus  ag  ullachadh  an  t-saoghail 
anns  gach  dòigh  a  bu  fhreagaraiche  airson  teachd 
an  Fhir-shaoraidh. 

Bha  iad  sud  uile  a'  deanamh  suas  cuid  de  an 
ullachaidh  a  tha  againn  f'ar  comhair,  ach  cha  robh 
annta  ach  cuid  dheth ;  oir  bha  gach  iobairt  a  bha 
air  an  iobradh  gach  maduinn  agus  feasgar  rè  iomadh 
linn  'n  an  ullachadh  air  a  shon,  agus  'n  an  samh- 
laidhean  air.  Faodar  an  ni  ceudna  radh  a  thaobh 
gach  sgàil  agus  samhladh  eile  bharr  orra.  Fad 
cheithir  mìle  bhadhna,  bha  suil  fhadalach  aig 
eaglais  Dhè  ri  saorsaan  Tighearna, — bha  i  faotainn 
ùrachaidh  anns  na  h-iobairtean  leis  an  robh  an 
t-saorsa  ud  air  a  roimh-shamhlachadh.  Bha  aiì 
iobairtean  fein  eadhon  aig  na  Cinnich.  Chaill 
iad  le  an  aingidheachd  beul-aithris  an  fhìor  chre- 
idimh  agus  a'  Mhessiah,  a  thainig  a  nuas  o  Noah. 
Gidheadh  bha  e  air  orduchadh  leis  an  fhreasdal, 

nach  do  chaill  iad  deas-ghnàth  an  aoraidh  gu  tur. 
Tha  aobhar  a  bhi  ag  aideachadh  freasdal  sonruichte 
ann  an  cumail  suas  beul-aithris  a  thaobh  an  nì  so ; 
oir  as  eugmhais,  cionnus  a  thigeadh  e  ann  an  cinn 
dhaoine,  a  bhi  deanamh  seirbheis  d'an  diathan  le 
bhi  ag  iobradh  an  ainmhidhean  ?  Bha  e  feumail 
nach  biodh  an  saoghal  tur-aineolach  air  rud-eigin 
do  bhreithneachadh  mu  thimchioll  iobairtean. 
Bha  si^iil  aig  a  bhi  cur  an  neo-chiontaich  an  àite 
a'  chiontaich,  ris  an  iobairt  mhòir  leis  an  robh 
gach  iobairt  eile  gu  bhi  air  an  cur  air  chùl.  Bha 
fàistneachd  nam  fàidhean  feadh  chaochladh  Hnnt- 
ean  o  Mhaois  gu  Malachi  mar  an  ceudna  'n  an 
ullachadh  airson  an  tionnsgnaidh  mhòir  so.  Fa 
dheòidh,  dh'èirich  Eoin  Baiste  mar  an  rcul 
mhaidne,  teachdaire  na  h-ùr-mhaidne  o  na  h- 
àrdaibh.  B'i  a  dhreuchdsan  gu  sonruichte,  sHghe 
an  Tighearna  ullachadh  air  thoiseach  air.  Bha 
teisteas  nam  fcàidhean  soiHeir ; — chunnaic  na  h- 
ludhaich  gu'n  robh  an  t-àm  am  fagus ; — bha  àrd- 
dhùil  aca  ris ;  nì  air  an  do  ghabhadh  fàth  lc 
iomadh  Messiah  breige.  Cha  b'iad  na  h-Iudhaich 
a  mhàin,  aig  an  robh  sùil  ri  teachd  neach  gun  cho- 
imeas  ann  am  mòralachd  mu'n  àm  ud,  bha  na 
Cinnich  de'n  bheachd  cheudna  ma  dh'fhaodta  o'n 
iomradh  a  bhi  iad  a'  cluinntinn  uime  o  na  h- 
ludhaich.  52 

Tha  na  nithe  so,  a  bharr  air  iomadh  nì  eile, 
a'  taisbeanadh  an  ullachaidh  ghlòrmhoir  agus  a' 
ghreadhnachais  a  thainig  air  thoiseach  air  an  obair 
mhòr  so,  mu  bheil  sinn  a'  labhairt. 

Ach  anns  an  treas  àite — Faodaidh  e,  ma  dh' 
fhaodta,  bhi  air  a  mheas  le  cuid  'n  a  ni  iongant- 
ach,  a  thaobh  gniomh  air  son  an  robh  a  leithid 
de  mhòr-ullachadh  air  a  dheanamh,  gu'm  biodh 
cho  beag  aire  air  a  thoirt  dhà  'n  uair  a  thachair 
e.  Gu  bhi  labhairt  gu  h-eagnaidh,  cha  robh 
chùis  mar  sin.  Cha  d'thug  daoine  dall  agus 
aincolach  mòr  aire  dha,  gun  teagamh, — bha  sin 
air  a  roimh-ìnnseadh.  Ach  bha  e  air  a  thoirt 
gu  buil  air  raon  so-fhaicsinneach  agus  ro-urram- 
ach ; — Bha  a'  chruitheachd  uile,  ann  an  seadh, 
'n  a  sùil-fhianuis  air.  Tha  an  sgriobtur  a'  teagasg 
dhuinn  gu  seadhail,  beachdachadh  air  so,  agus 
gu  sonruichte,  air  ard-uachdranaibh  agus  chumh- 
achdan  ann  an  ionadan  neamhaidh  mar  luchd- 
amhairc  fhurachail  air  an  obair  ghlòrmhor  so. 
Faodaidh  sinn  so  a  thuigsinn  o  chaochladh  earr- 
annan  de'n  sgriobtur,  a  bharr  air  Eph.  iii.  lo, 
far  am  bheil  e  air  a  radh  gu'n  robh  gHoras  eug- 
samhail  Dhè  gu  bhi  air  a  dheanamh  aithnichte 
dhoibh  leis  an  eaglais. 

Sheinn  reulltan  na  maidne  le  aoibhneas,  agus 

rinn  mic  Dhe  gàirdeachas  le  chèile  aig  àm  a' 
cheud  chruthachaidh  (lob  xxxviii.  7).  Ach  an 
so  bha  cruthachadh  nuadh  'n  a  aobhar  òrain ; 
sealladh  a  bha  gu  mòr  na  b'iongantaiche  na  an 
seann  chruthachadh.  Anns  a'  cheud  chruth- 
achadh  thaisbein  Mac  Dhè  e  fèin  ann  an  cruth 
Dhè ;  ach  a  nis  bha  e  gu  bhi  ag  obair  ann  an 
cruth  ìosal  seirbheisich  ;  ach  cha  b'e  sud  a'  chuid 
a  b'ìsle  dheth  :  Bha  e  nis  gu  fulang  ann  an  cruth 
fear-droch-bheart ;  am  breitheamh  ann  an  cruth 
ciontaich ;  an  lagh-thabhartair  ann  an  cruth 
reubaltaich. 

Cha  robh  a'  chruitheachd  ach  'n  a  h-ionad- 
taisbeanaidh  suarach  air  son  gniomh  cho  mòr. 
Cha  robh  na  creutairean  a  b'àird-inbhiche  innte 
ach  'n  am  breitheamhna  neo-fhiìighail  air  a' 
leithid  sud  do  ghniomh  do-thuigsinn  !  B'i  àrd- 
ghlòir  na  h-oìbre  gu'n  robh  i  taitneach  do'n  Ti 
neo-chriochnach  sin  a  rùnaich  i ;  gu'n  d'thug  i 
làn  riarachadh  dhàsan  a  dh'òrduich  gu'm  biodh 
i  air  a  coimhHonadh. 

Ach  d'ar  taobh-ne,  do  bhrìgh  meud  na  buaidh  a 
tha  aig  eiseimpleir  air  ar  nàdur,  faodaidh  e  bhi 
feumail  dhuinn  beachdachadh  air  a'  mhòr-shluagh 
urramach  a  bha  'n  an  luchd-amhairc  air  a' 
ghniomh  so,  leis  an  robh  iad  air  an  Honadh  le 

iongantas ;  agus  an  t-àrd-urram  leis  an  robh  slòigh 
na  neamhan  a'  beachdachadh  air  gniomh  air  an 
do  rinn  an  saoghal  a  leithid  do  dhìmeas.  Bu 
shealladh  mòr  e,— cuideachd  ghlòrmhor !  mar 
ghainneamlì  na  fairge  ann  an  àireamh.  Anns  an 
sgriobtur,  goirear  diathan  ri  aingHbh  an  coimeas 
ri  daoine.  Cha'n  "eil  breithneachadh  againne 
air  an  glòir,  a  leag  fàidhean  ris  an  làr  ann  an 
riochd  mharbh,  le  eagal,  glòir  leis  an  robh  Abstol 
air  a  bhuaireadh  gu  iodhol  aoraidh.  Ach  gidh- 
eadh,  an  uair  tha  an  ceud-ghin  air  a  thoirt  a 
steach  do'n  t-saoghal  (Eabh.  i.  6;  Salm  xcvii.  7), 
tha  e  air  àithneadh  dhoibh  so,  eadhon  do  na 
diathan  so  uile,  aoradh  a  dheanamh  dha.  Is  e  an 
earrann  de'n  sgriobtur  anns  am  bheil  aingHbh  air  an 
gairm  'n  an  diathan,  an  dearbh  earrann  sin  anns  am 
bheil  e  air  àithneadh  dhoibh  aoradh  a  dheanamh  do 
Chriosd.  Agus  a  reir  an  Abstoil  cheudna  (Eabh. 
i.  6),  b'e  an  t-àm  sonruichte  's  an  robh  e  gus  a' 
ghlòir  80  fhaotainn  o  f heachd  neimh,  an  dearbh  àm 
anns  an  robh  a  ghlòir  gu  bhi  air  a  folach  o  luchd- 
àiteachaidh  na  talmhainn.  Tha  e  soilleir  gu'n 
robh  iad  'n  an  luchd  amhairc  air  gach  nì  rinn 
e  anns  an  staid  sin ;  agus  gun  teagamh,  bha  iad 
'n  an  luchd  amhairc  dhùrachdach.  Mar  gu'm 
b'ann,  le  "  muinealan  sinte  mach"  a'  miann- 

bheachdachadh  air  na  nithibh  iid  (t  Pead.  i.  12). 
Cha  b'urrainn  iad  a  bhi  'n  an  luchd  amhairc  neo- 
shuimeil :  oir  ann  an  caochladh  sheadhan,  bha 
comh-roinn  aca  anns  na  nithibh  so.  Cha  robh 
iadsan  mar  bha  sinne,  ann  am  feum  air  tearnadh  ; 
ach  bha  ar  tearnadh-ne  'n  a  aobhar  aiteis 
dhoibhsan.  Bha  gràdh  aca  do  Chriosd  agus  d'a 
phobull; — uime  sin,  thug  an  gràdh  sin  comh-roinn 
dhoibh  ann  an  glòir  Chriosd,  agus  ann  an  teàrn- 
adh  a  phobuill.  Is  e  na's  aithne  dhuinne  mu'n 
obair  agus  mu'n  dreuchd,  mar  thuirt  Lìithei- 
"  Gu  bheil  iad  a'  seinn  air  neimh,  agus  a' 
frithealadh  air  an  talamh."  Fhuair  iad  'n  ar 
saorsa-ne  mathair-aobhair  do'n  dà  chuid :  Sheinn 
iad  le  aoibhneas  aig  toiseach  oibreachaidh  a  mach 
ar  slàinte  aig  breith  Chriosd  (Luc.  ii.  13).  Roimh- 
laimh,  chaidh  iad  le  aoibhneas  a  dh'ionnsuidh 
nam  fàidhean,  agus  a  dh'ionnsuidh  na  h-òighe 
Muire,  le  teachdaireachd  mu'n  t-slàinte  so. 
Bheathaich  iad  Criosd  anns  an  fhàsach.  Fhrith- 
eil  iad  dha  'n  a  chruaidh-ghleachd,  agus  aig 
aiseirigh,  agus  chum  iad  cuideachd  ris  'n  a  dhol 
suas  gu  glòir,  Bheachdaich  iad  le  dian-aire  ann 
am  tìm  air  na  nithibh  so  a  bhios  air  chuimhne 
fad  na  siorruidheachd ;  agus  air  a'  ghniomh  ud 
a  rinneadh  air  an  talamh,  a  bha  gu  bhi  'n  a 

chion-fàtlì  air  Aleluia  shiorruidh  anns  na 
neamhan. 

Air  an  aobhar  sin,  cha  chòir  gu'n  lughdaicheadh 
an  dimeas  a  rinn  daoine  mòra  na  talmhainn  air  an 
obair  so,  an  t-àrd-urram  is  cubhaidh  dhuinne  bhi 
againn  oirre.  Cha  robh  iadsan  ach  dall,  aineolach, 
gràisgeil,  an  coimeas  ris  na  cumhachdaibh  agus  na 
h-àrd-uachdaranachdaibh  a  dh'ainmich  sinn,  agus  a 
dh'amhairc  oirre  le  mòr  urram  agus  le  iongantas. 
Cha  mhi-chliù  air  gniomh  òirdhearc  sam  bith,  e 
bhi  suarach  ann  am  beachd  dhaoine  aineolach  aig 
nach  'eil  tuigse  d'a  thaobh.  Bha  e  air  a  thuigsinn 
le  àrd-uachdaranachda  nan  neamhan,  agus  chuir 
iad  òrd-urram  air. 

Xi  mò  bha  àrd-uachdaranachda  agus  cumh- 
achdan  an  dorchadais  tur-aineolach  uime.  Cha  bu 
chòir  gu'm  biodh  an  eiseimpleir-san  'n  a  riaghailt 
dhuinne.  An  sealladh  ud  a  bha  dhoibhsan  'n  a 
dhòlas,  bu  chòir  gu'm  biodh  e  dhuinne  'na  àrd- 
aoibhneas.  B'e  rùn  am  feall-chomhairlean-sa,  na'm 
b'urrainn  iad,  an  talamh  a  dheanamh  na  mhòr- 
roinn  de  ifrinn.  Chuala  iad  mu'n  chomhairle 
ghlòrmhor  a  bha  air  a  suidheachadh  'n  an  aghaidh, 
agus  bha  gach  teachdaireachd  mu  timchioll  'n  a 
chulaidh  eagail  dhoibh ;  air  so  amharc  oirre, 
chunnaic  iad  am  feall-chomhairlean  fein,  ceum 

air  cheum,  air  an  tilgcadh  bun  os  cionn  ; — agus 
tionnsgnaidhean  tròcair  neo-chriochnach  a'  buadh- 
achadh. 

Mar  sin,  bha  uile  kichd-aiteachaidh  na  cruith- 
eachd  a'  beachdachadh  gu  dùrachdach  air  an  obair 
ghlòrmhor  so.  Bha  neamh,  le  aoibhneas,  agus 
ifrinn  le  uamhas,  ag  amharc  air  ceann-crìche 
tionnsgnaidh  a  bha  air  a  dheilbh  o  shiorruidh- 
eachd  ; — ris  an  robh  sùil  o  thuiteam  an  duine ; 
agus  a  bhios  air  a  chHùthachadh  troimh  linntibh 
na  siorruidheachd. 

Tha  againn  mar  so  f'ar  comhair, — coachladh 
nithibh  a  tha  taisbeanadh  glòir  na  h-oibre  air  a 
bheil  sinn  a'  beachdachadh  ;  A?ifis  a'  cheiid  àtfe,  An 
tionnsgnadh  e  fèin,  'n  a  fheumalachd  uile-choitch- 
ionn  agus  chudthromach ;  An/is  an  dara  aitc,  An 
t-ullachadh,  'n  a  sholuimteachd  neo-chriochnach  ; 
Anns  an  treas  (ii'tc,  A'  chuideachd  àrd-urramach 
de  luchd-amhairc  a  bha  beachdachadh  air  gu 
dùrachdach. 

A  thaobh  a'  ghniomh,  no  an  tionnsgnaidh  ud — 
Anns  a'  cheathrainJi  àite, — Tha  e  soilleir  gur  nì  e 
tha  os  cionn  teangaibh  dhaoine.  Cha'n  'eil  teang- 
aibh  dhaoine  foghainteach  airson  ni  a  tha  os  cionn 
smuaintibh  ainghbh.  Cha'n  'eil  iadsan  ach  a' 
miannachadh  a  bhi  beachdachadh  air  ;  cha  d'rainig 

iad  fhathast  air  làn  shealladh  fhaotainn  air.  Is  e 
sin  anns  am  bi  iad  air  an  cleachdadh  fad  na 
siorruidheachd.  Faodaidh  daoine  bhi  labhairt 
agus  a'  sgriobhadh  uime,  ach  cha'n  ann  gu  a  làn- 
chur  an  cèill,  ach  gu  bhi  gu  h-araidh  ag  innseadh 
nach  gabh  e  cur  an  cèill.  Faodaidh  iad  sgriobh- 
adh  uime  ;  ach  na'n  cuirte  an  ceill  an  t-iomlan 
d'a  ghlòir,  cha  chumadh  an  saoghal  na  bhiodh  de 
leabhraichean  air  an  sgriobhadh  uime  (Eoin  xxi. 
25).  Faodaidh  sinn  labhairt  uime  ;  ach  is  e  na 
tha  'n  ar  comas  a  radh  d'a  thaobh,  gu  bheil  e 
dol  thar  labhairt ;  agus  gur  h-e  na's  urrainn  sinn 
a  dh'eòlas  fhaotainn  uime,  gu  bheil  e  os  cionn 
gach  uile  eòlas.  Is  e  an  neach  ud  a  rinn  an  obair 
so,  d'an  comasach  da-rlreadh  a  cur  an  ceill.  Is 
e  an  Ti  a  dheilbh  i,  d'an  comasach  sàr-luaidh  a 
dheanamh  oirre.  Is  e  esan  a  mhàin  d'an  aithne 
an  obair.  Cha'n  aithne  do  neach  sam  bith  an 
t-Athair  ach  do'n  Mhac,  agus  dhàsan  da'n  àiU 
leis  a  Mhac  fhoillseachadh.  Is  ann  uaithe-san 
a  mhàin  bu  chòir  dhuinn  an  t-eòlas  so  iarraidh 
(Eph.  I.  17).  Na  gheibhear  dheth  anns  a'  bheatha 
so,  cha  bhi  e  ach  an  cuid  (i  Cor.  xiii.  9),  ach  tha 
e  g'ar  treòrachadh  chum  an  àite  sinn  anns  am 
faighear  e  'n  a  iomlanachd.  An  so  tha  sinn  a' 
smuainteachadh  agus  a'  labhairt  mar  leanabaibh ; 

gidheadh  cha'n  f  haod  sinn  dearmad  a  dheanamh  air 
smuainteachadh  noair  labhairtuime  ; — Aseugmhais 
a  bhi  beachdachadh  air,  tha  ar  smuaintean  air  bheag 
stà,  mur  faighear  sinn  'g  a  mholadh,  tha  ar  cainnt 
guil  fheum.  Mur  bi  ar  dàimh  ris  a'  chuspair  so, 
cha'n  'eil  anns  a'  chuid  eile  a  dh'eachdraidh  an 
t-saoghail,  ach  eachdraidh  air  faoineis  agus  air  mi- 
riaghailt— bruadaran,  ceò,  agus  breisleach-eanch- 
ainn  dhaoine.  Cha'n  aithne  dhuinne  ach  ro 
bheag  de'n  obair  mhòr  so ;  ach  tha  eadhon  am 
beagan  sin  neo-choimeasach  a'  dol  thar  gach  uile 
eòlais ;  tha  gach  ni  talmhaidh  eile  'n  an  call  agus 
'n  an  aolach  an  coimeas  rithe  (Phil.  iii.  8-11).  Is 
e  na's  comasach  dhuinn  a  dheanamh,  maille  ris 
na  h-ainghbh,  a  bhi  miannachadh  beachdachadh 
air  na  nithibh  so  ;  agus  bu  chòir  dhuinn  na 
h-iarrtasan  sin  a  chur  suas  ris  an  Ti  sin  a  tha 
comasach  air  an  riarachadh  — "  Gu'n  deàlraich- 
eadh  e  'n  ar  cridheachan,  a  thoirt  dhuinn  solus 
eòlais  glòir  Dhè  ann  an  gnùis  losa  Criosd 
(2  Cor.  iv.  6). 

Is  i  glòir  Dhe  fior  chuspair  an  eòlais  so ; — agus 
is  e  solus  a'  deàh-adh  o  Dhia,  am  meadhoin  tre  am 
faighear  e  : — agus  is  iad  ar  cridheachan  an  t-àite 
anns  a  bheil  e  deàlrachadh.  Tha  sinn,  uime  sin, 
gu  bhi  ag  iarraidh  soluis  o'n  Ti  sin  is  e  fcin  an  solus. 

Ach  cha'n  fhaod  ar  n-urnuighean  a  bhi  dh'easbh- 
uidh  mcadhonaibh  ei!e  ;  gu  sonruichte,  an  cnuasach 
sin  tha  Pòl  a'  moladh  do  Thimoteus  (i  Tim.  iv. 
15).  Bu  chòir  dhuinn  smuainteachadh  air  na 
nithibh  so,  agus  sinn  fein  a  thoirt  suas  gu  tur 
dhoibh.  Agus  bu  chòir  d'ar  smuainteachadh  a 
bhi  cho  beothail,  agus  cho  deònach  air  sealladh 
fhaotainn  de'n  chuspair  so  tha  f'ar  comhair,  agus 
is  comasach  dhoibh  a  bhith. 

Ach  cha'n  ann  le  neart  mac-meamna  a  gheibh 
an  t-anam  buanachd  anns  a  chleachdadh  so,  ach 
le  sùilean  na  tuigse  bhi  air  an  soillseachadh 
(Eph.  i.  18). 

Tha  luchd-deanamh,  agus  luchd-aoraidh  iomh- 
aighean  a'  gabhail  os  làimh  ar  cuideachadh  anns 
an  ni  so,  le  dealbhan  a  chur  fa  chomhair  ar  sùilean 
corporra.  Ach  cha'n  i  sùil  a'  chuirp,  no  neart  ar 
mac-meamna,  ach  sìiil  a'  chreidimh,  d'an  comasach 
beachdan  fior  agus  breithneachadh  ceart  a  thoirt 
air  a'  chuspair  so  (2  Cor.  v.  16). 

Faodaidh  daoine  dealbhan  a  tharruing  air  fulang- 
ais  Chriosd  o'n  leth  a  muigh,  ach  cha'n  urrainn  iad 
dealbh-tharruing  a  dheanamh  de'n  airidheachd  o'n 
leth  a  muigh  o'm  bheil  buaidh  fhulangasaibh  a' 
sruthadh ; — a'  ghlòir  a  tha  ann  fcin,  agus  a 
mhaitheas  dhuinne.  Faodaidh  daoine  dealbh  a 

dheanamh  de  neach  air  a  cheusadh ;  ach  ciamar 
is  urrainn  an  dealbh  sin  eadar-dhealachadh  a  chur 
eadar  an  SLànuighear  agus  na  gaduichean  a  bha 
air  gach  taobh  dheth  ?  Faodar  a  làmhan  agus  a 
chosan  a  tharruing,  mar  bha  iad  air  an  sparradh 
ris  a  chrann-cheusaidh ;  ach  cò  is  urrainn  na 
làmhan  ud  a  tharruing  mar  bu  ghnàth  leò  bhi 
sìnnte  mach  gu  furtachd  a  dheanamh  air  luchd- 
àmhghair,  agus  gu  bhi  leigheas  nan  euslan ;  agus 
na  cosan  ud  a  bha  sìor  dhol  mu'n  cuairt  a 
dheanamh  maith  ?  no  mar  tha  e  nis  a'  leigheas 
tuiUeadh  eucailean,  agus  ri  barrachd  maith  na  bha 
e  riamh  roimhe  ?  Faodar  dealbh  a  tharruing  air 
coslas  f  hulangasaibh  o'n  leth  a  muigh ;  ach  co 
thair'neas  dealbh  an  seirbhe  o'n  leth  a  stigh, 
no  na  h-aobharan  neo-fhaicsinneach  o'n  d'eirich 
iad?  P'aodar  dealbh  a'  chroinn-cheusaidh  a 
tharruing,  ach  co  thairn'eas  dealbh  mallachd  an 
lagha,  a  rinn  an  crann  ud  'n  a  chrann  mallaichte. 
Faodar  dealbh  Chriosd  a  tliarruing,  a'  giìilan  a 
chroinn-clieusaidh  suas  gu  Calbhari,  ach  cò  is 
urraiiìn  a  tharruing  a' giìilan  pheacanna  mhòran  ? 
l'Yiodaidh  sinn  luaidh  a  dheanamh  air  na  tàirnean 
leis  an  robh  a  chorp  naomh  air  a  reubadh ;  ach  cò 
is  urrainn  luaidh  a  dhcanamh  air  ceartas  siorruidh 
a'  reubadh  fheòla  agus  a  spioraid  le  cheile?  Faod- 

aidh  sinn  luaidh  air  sleagh  an  t-saighdeir,  ach  cò 
ni  luaidh  air  saighdean  an  Uile-chumhachdaich  ; — 
an  cupan  de  f  hion  geur  a  chuireadh  ri  bhilean,  ach 
cò  ni  luaidh  air  cupan  na  feirge  dh'òl  e  gu 
ghrunnd?  Faodaidh  sinn  luaidh  air  fanoid  nan 
ludhach,  ach  cò  ni  luaidh  air  folach  gnùise  an 
Uile-chumhachdaich  a'  trèigsinn  a  Mhic  fèin,  chum 
's  nach  treigeadh  esan  gu  siorruidh  sinne  bha'n  ar 
nàimhdean  dha. 

Thana  doilghiosan  a  dh'fhuiling  e,  agus  na  beann- 
achdan  a  cheannaich  e  leò,  co-ionnan  do-luaidh 
le  chcile.  Ged  dh'fhaodamaid  luaidh  air  a  làmhan 
agus  air  a  chosan  mar  bha  iad  air  am  bruthadh 
agus  air  an  reubadh,  cò  is  urrainn  a  chur  an  ceiU 
mar  ghlac  e,  mar  gu'm  b'eadh, — -'n  a  aon  làimh — 
mòr-àireamh  a  dh'-anamaibh  a  bha  an  impis  dol 
fodha  ann  an  sgrios,  agus  'n  a  làimh  eile  oighreachd 
shiorruidh  ri  bhuileachadh  orra?  No  cionnus  a 
bhruthadh  ceann  na  seann  nathrach  leis  na  cosan 
ud,  agus  a  shaltair  iad  air  a'  bhàs,  air  ifrinn, 
agus  air  a'  pheacadh  is  ughdair  dhoil)h  le  cheile? 
Faodaidh  sinn  luaidh  air  an  fhuil  a'  sruthadh  o 
chorp,  ach  cò  ni  luaidh  air  na  h-uisgeachan  beò 
tha  tighinn  a  mach  o'n  tobar  cheudna,  cuantaibh 
do  bheannachdan  spioradailagus  siorruidh.  Faodar 
dealbh  a  tharruing  a  thaisbeanas  an  fhuil  ud  a' 

còmhdach  a  chuirp  fein,  ach  cò  is  urrainn  a  cur 
ann  an  dealbh,  mar  tha  anamaibh  muinntir  eile 
air  an  crath-ghlanadh  leatha — seadh,  "a'  crathadh 
mòran  chinneach."  Faodaidh  sinn  an  crùn  sgith- 
each  a  tharruing,  ach  cò  as  urrainn  an  crùn  glòire 
cheannaich  e  a  thaisbeanadh  ann  an  dealbh? 

Bu  shona  dhuinne,  na'm  biodh  aig  ar  creideamh 
sealladh  cho  beothail  de'n  chuspair  so,  's  a  tha  aig 
ar  mac-meamna  gu  tric  de  chuspairean  eile  nach 
fiù  ainmeachadh  an  coimeas  ris.  An  sin  chith- 
eamaid  ann  an  gni^iis  eug-neulach  ar  Slànuighear, 
buaidh-thàlaidh  as  cumhachdaiche  na  tha  anns  na 
cuspairean  as  òirdheirce  tha  anns  an  t-saoghal.  A 
dh'aindeoin  tuar  neulach  a'  bhàis,  chitheamaid  a 
leithid  de  ghlòir  bharr-mhaiseach  anns  a'  chuspair 
so,  's  a  dheanadh  uile-ghlòir  an  t-saoghail  neo- 
bhlasda  dhuinn.  An  sud,  chitheamaid  gun  teagamh 
gruaim  eagalach  ceartais ;  cha'n  ann  ruinne,  ach 
r'ar  nàimhdean,  ar  mortairean,  eadhon,  ar  peac- 
aidhean.  Tha  an  crann-ceusaidh  a'  taisbeanadh 
truacantais  Chriosd  r'a  mhorlairean  fcin,  aclì  cha'n 
'eil  truacantas  sam  bith  air  a  nochdadh  do  ar 
mortairean-ne.  Air  an  aobhar  sin,  faodaidh  sinn 
mòralachd  ceartais  shiorruidh  fhaicinn  air  a 
chomh-mheasgachadh  le  caomhalachd  truacantais 
neo-chriochnach. 

64 


Crann-Ceusaidh   Chriosd 

Truacantas  neo-chriochnach !  gu  deimhin  is 
cuspair  sin  is  fiach  amharc  air,  gu  h-àraidh  le 
creutairean  a  tha  ann  an  cunnart  agus  ann  an 
èigin. 

Anns  a'  chrann-cheusaidh,  tha  am  bàs  da-rìreadh 
air  a  thaisbeanadh  gu  stàtail  mar  f  hear-casgraidh ; 
— ach  air  a  thaisbeanadh  mar  an  ceudna  le  ghath 
air  a  thoirt  uaithe  d'ar  taobh-ne.  Anns  a' 
chrann  ud,  faodar  a  chluinntinn,  an  ceòl  is  binne 
's  an  t-saoghal  le  peacach  air  a  dhùsgadh ; — an 
fhuil  a  tha  labhairt  slthe,  a  tha  labhairt  nithe  as 
fearr  na  fuil  Abeil;  — an  guth  as  binne  agus  as 
àirde  's  an  t-saoghal, — na's  àirde  na  tairneanach 
Shinai.  Tha  guth  a  chroinn-cheusaidh  a'  ruigh- 
eachd  nèimh  agus  na  talmhainn  ; — a'  tagradh  ri 
Dia  as  leth  dhaoine,  agus  a'  cur  impidh  air  daoine 
bhirèidhri  Dia; — a' labhairt  nannitheas  sòlasaiche 
agus  as  freagaraiche  a  tha  anns  an  t-saoghal,  do 
chreutairean  ann  an  cunnart  agus  ann  an  èigin, — 
a'  labhairt  saorsa  agus  fuasglaidh. 

Do  gach  caochladh  seallaidh  a  ghabhas  sinn  air 
an  obair  ghlòrmhor  so,  is  e  an  sealladh  as  freag- 
araiche,  sealltuinn  oirre  mar  am  fuasgladh  as  mò  a 
bha  no  bhitheas.  Cha'n  'eil  fuasglaidhean  comh- 
arraichte  eile  a  rinneadh  air  pobull  Dhè,  ach  'n 
am  faileasan  agus  'n  an  samhlaidhean  oirre.  Bha 

Maois,  losua,  Daibhidh  agus  Serubbabel  'n  an 
samhlaidhean  air  an  losua  mhòr  so.  A  reir  ainme, 
mar  sin  tha  e  ; — losa — Fear-saoraidh. 

Anns  à'  cheiid  aite — Tha  àireamh  na  muinntir 
shaorta  a'  taisbeanadh  gu  bheil  glòir  na  saorsa 
neo-choimeasach  ;  cha  robh  ach  aon  chinneach  air 
an  saoradh  le  Maois,  ged  bha  an  saorsa  da-rìreadh 
'n  a  saorsa  ghlòrmhor,  a  thug  fuasgladh  anns  a' 
cheud  dol  a  mach  do  shea-ceud  mìle,  agus  aig  a' 
cheann  mu  dheireadh  do  àireamh  bu  mhò  gu  ro 
mhòr.  Ach  tha  an  t-saorsa  so  mòran  na's  farsu- 
inge.  Tha  an  t-Abstol  Eoin  a'  luaidh  air  a'  mhu- 
inntir  shaorta  mar  shluagh  mòr  nach  comasach  do 
neach  sam  bith  àireamh,  de  na  h-uile  chinnich  agus 
threubhan,  agus  shluaghaibh  agus  theangaibh  (Tais. 
vii.  9). 

An/is  an  dara  aite — Tha  glòir  neo-choimeasach 
na  saorsa  so  air  a  taisbeanadh,  cha'n  ann  a  mhàin 
ann  an  àireamh  na  muinntir  shaorta,  ach  mar  an 
ceudna,  ann  an  nàdur  na  saorsa.  Cha  b'e  cuirp 
dhaoine  a  mhàin  a  bha  air  an  saoradh  leis,  ach 
anamaibh  neo-bhàsmhor  ; — na's  luachmhoire  na  an 
saoghal  (Mat.  xvi.  26).  Cha'n  ann  o  dhaorsa  mar 
dhaorsa  na  h-Eiphit,  ach  o  dhaorsa  cho  fada  os  a 
cionn,  's  a  tha  truaighe  shiorruidh  os  cionn  sàruch- 
adh  tìmeil  corporra;  air  chor  's  nach  'eil  coimeas 

do  thruaighe  na  staid  o  bheil  iad  air  an  saoradh, 
ach  sonas  na  staid  a  dh'ionnsuidh  a  bheil  iad  air 
an  toirt  air  an  ais. 

Anfis  an  treasaình  àite — Cha  chubhaidh  dhuinn 
an  strì  a  rinneadh  an  aghaidh  na  saorsa  so  a 
dhi-chuimhneachadh,  oir  is  e  a  bha  ann,  a  chòmh- 
stri  bu  mhò  a  ghabhadh  deanamh  an  aghaidh 
deagh  obair  sam  bith.  Tha  an  t-Abstol  (Eph. 
vi.  12)  a'  teagasg  dhuinn, — "gleachd  fola  agus 
feòla"  a  mheas  na's  suaraiche  na  "  gleachd  àrd- 
uachdrana,  agus  chumhachdan,  no  aingidheachd 
spioradail  ann  an  ionadaibh  àrda."  Tha  an  Di- 
abhul  air  a  shloinneadh  mar  "  dhia  an  t-saoghail 
so  "  (2  Cor.  iv.  4),  agus  e  fèin  agus  a  chuid  ainglibh, 
mar  "  riaghlairibh  dorchadais  an  t-saoghail  so."  A 
mach  o  chearna  bheag  de  ludea,  fhuair  iad  fad 
iomadh  linn,  tighearnas  thairis  air  an  t-saoghal  le 
làn-deòin  a  luchd-àiteachaidh.  Fhuair  iad  a  mach 
gu'n  robh  daoine,  cha'n  e  a  mhàin  so-lùbadh,  ach 
mar  an  ceudna,  riaraichte  le'n  slabhruidhean  agus 
toiHchte  leis  an  daorsa  anns  an  robh  iad.  Ach 
chuala  iad  mu'n  ionnsuidh  mhisneachail  leis  an  do 
rùnaich  Priomh-chumhachd  agus  Tròcair  tighinn 
a  mach  an  aghaidh  an  tighearnais.  Chuala  iad 
gu'n  do  rùnaicheadh  gu'm  biodh  an  cinn  air  am 
bruthadh,  an  uachdranachd  air  a  tilgeadh  bun  os 
67 


Crann-Ceusaidh  Chriosd 

cionn,  agus  gu'n  èireadh  an  tràillean  ann  an  ceann- 
airc  'n  an  aghaidh.  Le  cleachdadh  fada  dh'fhàs 
iad  teoma  ann  an  innleachdan  sgriosach ;  agus  le 
soirbheachadh  fada  dh'fhàs  iad  muinghinneach. 
Dh'eignich  am  mi-run  iad  gu  buanachadh  anns  an 
strì,  ciod  air  bith  cunnart  a  dh'fhaodadh  tighinn 
'n  a  lorg.  Mar  bha  an  t-saorsa  ud  a  chaidh  a 
dheilbh,  gun  teagamh  sam  bith,  aithnichte  dhoibh, 
agus  mar  a  Hon  comharraidhean  a  teachd  iad  le 
eagal,  rinn  iad  gach  ullachadh  a  bha'n  an  comas 
air  son  cur  'n  a  h-aghaidh  :  chruinnich  iad  am 
feachd  uile ;  chleachd  iad  an  uile  sheòltachd,  agus 
air  do  na  h-uile  ni  bhi  anns  a'  mheidÌT,  thug  iad  an 
oidhearp  dheireannach  ann  an  cruaidh-chòmhrag 
leis  am  biodh  a'  chùis  air  a  cur  an  dara  taobh. 
Dh'armaich  iad  gach  inneal  freagarach,  chuir  iad 
gach  innleachd  cogaidh  air  son  sgrios  spioradail 
ann  an  cleachdadh  ; — buairidhean,  geur-leanmhu- 
inn,  ainneart,  cùl-chàineadh,  ceilg,  criosdan  brèige, 
agus  an  leithide  sin. 

Thaisbeanadh  an  neach  ud  a  bha'n  a  nàmhaid 
dhoibh,  ann  an  cruth  nach  robh  a  rèir  coslais  'n  a 
chulaidh  eagail ;  cha  b'ann  a  mhàin  mar  dhuine, 
ach  mar  neach  air  a  "  dhìmeas  leis  an  t-sluagh," 
— air  a  mheas,  cha  b'ann  mar  dhuine,  ach  mar 
chnuimh  (Sahii  xii.  6).  Ach  rinn  sud  a'  chùis  na 

Bu  shealladh  e  bha  airidh  air  àrd-ioghnadh 
urramach  na  cruitheachd,  a  bhi  faicinn  a'  Ghahleich 
thàireil  ud  a'  tionndadh  uile  innleachdan  cogaidh 
na  h-ifrinn  air  an  ais  'n  a  h-aghaidh  fèin ;  a  bhi 
faicinn  neach  ann  an  coslas  INIhic  an  duine,  a' 
spionadh  iuchraichean  ifrinn  à  làimh  an  diabhuil ; 
a  bhi  'g  a  fhaicinn  ag  amladh  riaghlairean  dorch- 
adais  'n  an  lionntan  fein,  agus  a'  toirt  orra  bhi  tur- 
mhilleadh  an  rùintean  le  an  cuilbheartan  fèin. 
Dh'aom  iad  aon  d'a  dheisciobuil  gu  Esan  a  bhrath, 
agus  aon  eile  gu  àicheadh ;  thug  iad  air  na 
h-Iudhaich  a  chasaid,  agus  air  na  Romanaich  a 
cheusadh.  Ach  bha  an  ComhairHche  longantach 
tuilleadh  agus  'n  a  fhear-dùlain  do'n  t-seann 
nathair.  Bha  an  Leòmhann  de  threubh  ludah 
mugha  's  cruaidh  air  son  an  leòmhainn  bheucaich 
a  tha  sireadh  cò  dh'fhaodas  e  mhilleadh.  Rinn- 
eadh  innleachdan  cumhachdan  an  dorchadais  aig 
a'  cheann  mu  dheireadh,  'n  a  meadhonaibh  air  iad 
fein  a  chreachadh  ;  agus  gu  bhi  deanamh  buaidh- 
chaithream  thairis  orra  fèin  (Col.  ii.  15).  Thugadh 
àrd-aingidheachd  nan  diabhul  agus  an  cuid  innealan 
gu  bhi  frithealadh  do  rùintean  tròcair  neo-chri- 
ochnach  Dhè;  agus  bha  peacadh  gràineil  chlann 
nan  daoine  air  a  riaghladh  air  mhodh  a  bha  ro- 
iomlan  naomh,  gu  bhi  "criochnachadh  eu-ceirt, 

agus  gu  bhi  toirt  a  steach  fireantachd  shiorruidh  " 
(Dan.  ix.  24). 

Mar  so,  bha  glòir  na  saorsa  air  a  h-àrdachadh 
leis  gach  còmhstri  a  rinneadh  'n  a  h-aghaidh  ;  agus 
gu  h-àraidh,  leis  gach  còmhstri  a  rinneadh  leò-san 
airson  an  robh  i  air  a  rùnachadh  a  chum  an  leas  ; — 
eadhon,  peacaich  iad  fèin.  Is  e  bu  chrioch  dha 
so,  a  bhi  ag  àrdachadh  glòir  fad-fhulangais  agus 
tròcair  dhiomhair  lehobhah. 

Ghabhadh  e  ùine  mhòr  a  bhi  beantainn  ris  gach 
còmhrag  a  bha  aig  an  Fhear-shaoraidh  ri  choinn- 
eachadh,  araon  ri  nàimhdean  nam  peacach  agus  ris 
na  peacaich  iad  fèin.  Ach  fadheòidh,  chuir  e  an 
stoirm  fuidhe,  fhuair  e  an  uachdar  air  gach  càs, 
thug  e  bruid  am  braighdeanas,  choisinn  e  buaidh 
iomlan,  cheannaich  e  oighreachd  shiorruidh, 
shuidhich  e  rioghachd  buan-mhaireannach,  rinn  e 
buaidh-chaithream  air  a'  chrann-cheusaidh,  agus 
thug  e  suas  an  deò,  le  glaodh  na  buaidhe  air  a 
bhilean; — "Tha  e  criochnaichte." 

Tha  an  saoghal  air  a  thaisbeanadh  dhuinn  mar 
gu'm  biodh  e  'n  a  thosd  am  fianuis  an  Tighearna 
'n  uair  a  dh'èirich  e  suas  a  dh'oibreachadh  na  saorsa 
mhòr  so  ;  agus  mar  a  nochd  sinn  cheana,  cha  robh 
earrann  sam  bith  de'n  t-saoghal  neo-umhaileach  d'a 
taobh.  Bha  dòchas  àrd  ris  an  obair  so,  ach  thug 

a  coimhlionadh  barr  air  gach  dòchas  a  bha  rithe. 
Bha  gach  pàirt  dhi  iomlan,  gach  cùis  a  bhuineadh 
dhi  ro  mhaiseach,  gun  easbhuidheachd  agus  gun 
anabharr;  gun  ni  ri  fhaicinn  innte  nach  robh 
freagarach  do  àrd-inbhe  a  phearsa,  no  do  ghHocas 
siorruidh  na  h-innleachd.  Bha  gach  nì  freagarach 
do'n  innleachd  ghlòrmhor,  agus  gach  meadhoin 
comh-fhreagarach  do'n  chrìch.  Bha  bunait  na 
rioghachd  shiorruidh  air  a  leagail,  mu'n  d'thug  na 
daoine  bha  cur  'n  a  h-aghaidh  an  aire  dhi ;  agus  air 
a  leagail  air  a  leithid  de  dhòigh  agus  nach  b'urrainn 
geatachan  ifrinn  buaidh  a  thoirt  oirre ;  air  do  gach 
ni  bhi  air  a  cheartachadh  gu  bhi  criochnachadh  na 
saorsa ;  agus  gu  bhi  'g  a  deanamh  diongmhaita  an 
aghaidh  gach  oidhirp  a  dh'f  haodta  chleachdadh  gu 
bhi  'g  a  tilgeadh  bun  os  cionn.  Anns  a'  chruth 
dhìblidh  ud,  dh'oibrich  am  Fear-saoraidh  a  mach 
an  innleachd  ud  air  a  leithid  do  dhoigh  agus  nach 
b'urrainn  do  neach  sam  bith  cur  an  aghaidh  na 
h-oibre  gun  a  bhi  'g  a  h-adhartachadh ;  ann  an 
rathad  a  thug  làn  riarachadh  do'n  ghliocas  neo- 
chriochnach  a  dheilbh  i ;  agus  a  Hon  gach  creutair 
a  chunnaic  i  le  mòr-ioghnadh. 

Bha    an    t-Athair    làn    thoilichte ;    Honadh    na 
neamhan  agus  an  talamh  le  gàirdeachas  agus  le 
ioghnadh ;    thuit    cumhachdan    na    h-ifrinn    mar 

dhealanach  gu  làr.  Air  nèimh,  thoisich  àrd- 
luathghair,  agus  òrain  ùra  mholaidh  nach  do  sguir 
fhathast,  agus  nach  sguir  gu  bràth.  Bithidh  iad  a 
sìor  dhol  air  aghaidh  mar  bhios  ceannairceich  air 
an  saoradh  as  ùr  o'n  talamh  o  àm  gu  h-àm,  air  an 
tiorcadh  o  gheatachan'  ifrinn,  gu  bhi  dol  a  steach 
air  geatachaibh  nèimh,  le  òran  molaidh  nuadh 
'n  am  beul,  a  mheudaicheas  am  fonn-ciùil  ud  a 
bhios  a'  sìor-mheudachadh,  agus  do  nach  sglthich 
iad  gu  siorruidh.  Oir  is  e  is  nadur  d'am  fois,  agus 
do  shaothair  an  gràidh,  nach  sguir  iad  a  là  no 
dh'oidhche,  a  thoirt  glòir  agus  molaidh  dhàsan  a 
tha'n  a  shuidhe  air  an  rìgh-chathair,  agus  do'n  Uan 
a  tha  aig  a  dheas  làimh ;  a  shaor  iad  o  gach 
cinneach  agus  teangaibh;  a  dh'ionnlaid  iad  'n  a 
fhuil  fèin,  agus  a  rinn  sagartan  agus  rìghrean 
dhiubh  do  Dhia. 

Ach  gidheadh,  faodar  an  obair  so  a  choireachadh 
air  son  cho  beag  onoir  no  urram  's  a  thugadh  dhi 
air  an  talamh,  far  an  robh  i  air  a  criochnachadh. 
Ach  ma  bheachdaicheas  sinn  gu  cubhaidh  oirre,  is 
ann  tha  so  'n  a  chUìi  dhi  an  àite  bhi  'n  a  mhi- 
chhù  :  Thruaill  am  peacadh  càil  agus  faireachduinn 
dhaoine  cho  mòr  agus  gur  h-ann  a  bhiodh  e'n  a 
mhi-chhù  do'n  obair  so  gu'm  biodh  i  taitneach 
dhoibh.  An  so  tha  maise  na  h-oibre  air  a  taisb- 

eanadh,  gu'n  robh  i  àrd  os  cionn  na  staid  thruagh 
aingidh  sin,  a  b'e  a  rùn  a  bhi  leigheas ;  agus  gu'n 
d'oibrich  i  da-rìreadh  an  t-atharrachadh  sin  air 
sloigh  do-àireamh  de  gach  uile  chinnich. 

Oir  ged  rinneadh  tàir  air  crann-ceusaidh  Chriosd 
air  an  talamh,  chuireadh  onoir  gun  choimeas  air 
mar  an  ceudna :  Dh'oibricheadh  d'a  thrid,  na 
caochlaidhean  is  mò  a  thachair  riamh  anns  an 
t-saoghal  o'n  cheud  chruthachadh,  no  thachras  gus 
an  tig  Siloh  an  dara  uair ;— caochlaidhean  as  mair- 
eannaiche  na  rinneadh  riamh  le  gaisgeich  no  le 
prionnsachan  anns  an  t-saoghal.  Choisinn  agus 
thug  e  buaidh  air  mòr-àireamh  de  anamaibh, 
agus  shuidhich  e  àrd-uachdranachd  thairis  air 
smuaintibh,  air  toil  agus  air  aignidhean  dhaoine. 
Cumhachd  a  tha  gun  leth-bhreac  am  measg  uile 
chumhachdan  an  t-saoghail.  Thionndaidh  e  luchd 
geur-leanmhuinn  gu  bhi  'n  an  Abstoil ;  agus  bha 
àireamh  mhòr  do  Phàganaich,  air  dhoibh  eòlas 
f haotainn  air  crann-ceusaidh  Chriosd,  a  dh'fhuiHng 
bàs  agus  dòruinn  gu  bhi  cur  onoir  air.  Dhealraich 
an  solus  o'n  Ear  gus  an  lar  ;  bha  gach  bacadh, 
cha'n  e  a  mhcàin  gun  stà,  ach  a'  frithealadh  d'a 
adhartachd.  Tha  na  caochlaidhean  a  rinneadh 
leis  air  an  cur  an  cèiU  air  uairibh  leis  na  fàidhean 
anns  na  briathraibh  as  òirdheirce.  Tha  Isaiah  a' 

labhairt  uime  mar  so  (xxxv.  7) — "Fàsaidh  am 
fearann  tioram  'n  a  Hnne,  agus  am  fearann 
tartmhor  'n  a  thobraichean  uisge ;  an  àite-còmh- 
nuidh  nan  dràgon  agus  'n  an  leabaidh,  bithidh  feur, 
leis  a'  chuilc  agus  an  luachair ;  thig  am  f  àsach  fo 
bhlàth  mar  an  ròs."  Dh'oibrich  e  an  t-atharrachadh 
so  'n  ar  measg-ne  ann  an  eileanan  iomallach  nan 
Cinneach.  Bu  chòir  dhuinn  ar  sochairean  a 
choimeas  ri  suidheachadh  ar  n-athraichean  mu'n 
d'fhuair  iad  eòlas  air  a'  chuspair  bheannaichte 
so  ; — chì  sinn  gur  h-ann  o  ghlòir  a'  chruinn-cheus- 
aidh  a  dh'èirich  e,  gu  bheil^sinne  cruinn  an  diugh 
anns  an  àite  so,  ag  aoradh  do'n  Dia  bheò  le  dòchas 
ri  bhi  'g  a  mhealtuinn  gu  siorruidh,  an  àite  bhi  ag 
aoradh  do'n  ghrèin,  do'n  ghlealaich  agus  do  na 
reultan,  no  ag  aoradh  do  dh'iodholan. 

Cha'n  'eil  teagamh  nach  i  a'  bhuaidh  a  tha  aig 
crann-ceusaidh  Chriosd  air  anamaibh  dhaoine  's 
an  taobh  a  stigh,  a  tha  gu  sonruichte,  agus  anns 
an  t-seadh  as  àirde,  a'  taisbeanadh  a  ghlòir.  Mar 
thug  mi  cheana  fainear,  is  anns  an  anam  a  tha  an 
cruthachadh  nuadh  air  a  dheanamh.  Tha  Criosd 
air  a  dheilbh  annta  ; — mathair-aobhair  agus  dòchas 
na  glòire.  Is  obair  ghlòrmhor  an  obair  so  ; 
iomhaigh  Dhè  air  anam  duine.  Ach  do  bhrlgh 
gu  bheil  toraidhean  croinn-ceusaidh  Chriosd  anns 

an  anam,  neo-fhaicsinneach,  agus  am  masladh  a 
tha  'n  a  lorg,  mar  as  trice,  glè  fhollaiseach  : — agus 
do  bhrigh  gu  bheil  a  leithid  de  bhuaidh  aig 
eiseimpleir  air  ar  nàdur ; — tha  e  feumail  gu 
faigheamaid  sealladh  air  an  onoir  a  chuireadh  air 
a'  chuspair  so,  a  dh'armaicheadh  sinn  an  aghaidh 
droch  eiseimpleir  nan  as-creidmheachmhi-cheilHdh. 
Tha  crann-ceusaidh  Chriosd  cho  neo-choim- 
easach  ann  an  soillse,  is  gu  bheil  e  air  a  thaisb- 
eanadh  cuartaichte  le  glòir  am  fianuis  uile  chinn 
eich  na  talmhainn,  agus  am  fianuis  iomlanachd  na 
cruitheachd,  seadh,  am  fianuis  uile  ghinealachaibh 
nan  aimsir,  agus  uile  Hnntean  na  siorruidheachd. 
Cha  do  Hon  na  h-euchdan  bu  mhò  a  rinneadh 
riamh  air  an  talamh,  le  an  soiHse  agus  le  am 
buaidh,  ach  plathadh  d'a  thìm,  agus  earrann  bheag 
de'n  chruinne.  Tha  deàrsadh  soiHse  a'  chuspair 
mhòir  so  a'  Honadh  uil'-fharsuingeachd  na  cruith- 
eachd  agus  na  siorruidheachd.  Ma  ghabhas  sinn 
beachd  ceart  air  a  ghlòir,  chi  sinn  gur  cuspair  e 
tha  glacadh  aire,  a'  sgaoileadh  a  mach  cumhachd, 
agus  a  tha  'n  a  bhah-amhairc  do  na  h-aimsirean  a 
chaidh  seachad,  do'n  aimsir  tha  làthair,  agus  a  tha 
ri  teachd : — do  neamh,  do'n  talamh,  agus  do 
ifrinn ;  —  do  aingHbh,  do  naoimh,  agus  do 
dheamhnaibh  :  Chi  sinn  gur  cuspair  e  tha 

na  dhoimhneachd  iongantais  do  chreutairean 
cruthaichte,  d'am  bheil  iad  ag  altrum  àrd-urram  ; 
agus  cuspair  anns  am  bheil  riarachadh  iomlan  aig 
a'  Chruithfhear  neo-chriochnach.  Chì  sinn  a' 
chuid  as  fearr  de'n  chinne-daona,  Eaglais  Dhè,  le 
'sùil  ris  rè  cheithir  mìle  bhadhna  mu'n  do  thaisb- 
eanadh  e ;  ginealaichean  ùra  an  deidh  a  chèile  ag 
èiridh  suas  gu  bhi  'g  a  mholadh  agus  a'  cur  onoir 
air,  gus  nach  bi  aimsir  ann  na's  mò ;  slòigh  do- 
àireamh  de  ainglibh  agus  de  naoimh  a'  sealltuinn 
air  ais  air  le  naomh-ghairdeachas  troimh  linntean 
cian  na  soirruidheachd.  Seargaidh  glòir  gach  nì 
eile  ri  ùine;  Ma  thig  atharrachadh  air  glòir  a' 
chuspair  so,  is  ann  le  i  bhi  a'  sìor-mheudachadh. 
Thig  caitheamh  as  ri  ùine  air  gathan  soluis  na 
greine,  agus  fàsaidh  i  doilleir  mar  gu'm  b'ann 
le  aois ;  tha  aig  a'  chuspair  so  stòr  saoibhir  de 
ghathan  soluis  nach  urrainn  an  t-siorruidheachd  a 
lughdachadh.  Mar  bhios  naoimh  agus  aingHbh  a' 
fàs  ann  an  eòlas,  bithidh  deàlradh  a'  chuspair  so  a' 
sior-fhcàs  ann  an  soillse.  Oir  is  e  an  t-as-creideamh 
a  mhàin  a  tha  cur  sgàile  air  a  ghathan  sohiis ;  ach 
is  anns  a'  bheatha  so  a  mhàin  tha  àite  aig  an 
as-creideamh.  Cha'n  'eil  as-creideamh  air  neimh 
no  ann  an  ifrinn.  Bithidh  roinn  mhòr  de  shonus 
neimh  ag  èiridh  o  bhi  cuimhneachadh  air  a' 

chuspair  leis  an  robh  e  air  a  chosnadh  ;  agus  de 
thruaighe  ifrinn  o  bhi  cuimhneachadh  air  a'  chusp- 
air  cheudna  leis  an  robh  saorsa  o'n  truaighe  sin  air 
a  tairgseadh.  Bithidh  solus  a  ghràidh  air  nèimh 
air  a  mheudachadh  leis,  agus  bheir  e  air  lasraichean 
ifrinn  losgadh  le  barrachd  gairge.  Cuiridh  a 
ghathan  soillse  àrd-sgeimh  air  rioghachd  an  t- 
soluis,  ach  geur-lotaidh  iad  rioghachd  an  dorch- 
adais.  Bithidh  e  'n  a  chuspair  gràidh  do  na  naoimh 
anns  an  t-solus,  ach  'n  a  chuspair  gràin  do  shi^iilean 
prionnsa  an  dorchadais  agus  d'a  iochdarain. 

Bidh  buaidh  chumhachdachaig  a  ghlòir  air  gach 
àite  anns  an  deàlraich  i.  Bidh  iadsan  uile  a  gheibh 
sealladh  dhi  air  an  cruth  atharrachadh  a  dh'ionn- 
suidh  na  h-iomhaigh  cheudna  (2  Cor.  iii.  18). 
Faodaidh  an  t-Etiopach  a  bhi  fada  gu  leòir  a' 
sealltuinn  air  a'  ghrèin  ach  cha  dean  sin  muthadh 
air  a  chraicionn ;  ach  ni  an  cuspair  so  atharrachadh 
air.  Leaghaidh  e  cridheachan  fuar  agus  reòta ; 
bristidh  e  cridheachan  cloiche ;  druidhidh  e  air 
an  adaììiaint ;  tollaidh  e  troimh  dhorchadas  tiugh. 
Nach  cothromach  a  ghoirear  dheth,  "  an  solus 
iongantach"  (i  Pead.  ii.  9).  Bheir  e  sùilean  do 
na  doill  gu  sealtuinn  air  fèin,  cha'n  ann  a  mhàin 
do  na  doill,  ach  do  na  mairbh  mar  an  ceudna  ! 
(Eph.  V.  14).  Is  e  solus  na  beatha  e;  solus 

cumhachdach.  Tha  neart  os  cionn  neart  an 
tairneanaich ;  agus  tha  e  na's  tlàithe  na'n  druchd 
air  an  f  heur  mhaoth. 

Ach  cha  chomasach  uile  f  heartan  a  làn-chur  an 
cèill,  as  eugmhais  gu'm  b'urrainn  sinn  làn-chunntas 
a  thoirt  air  gach  olc  spioradail  agus  siorruidh  a 
tha  air  am  bacadh  leis ; — gach  uile  shaoibhreas 
gràis  agus  glòire  a  cheannaich  e,  agus  an  taisb- 
eanadh  a  thug  e  air  uile  bhuadhan  na  Diadhachd. 
Buinidh  an  cHi;i  siorruidh  so  dha, — mar  tha  e  làn 
glòire  ann  fèin,  gu'n  co-phàirtich  e  glòir  ris  na  h- 
uile  a  sheallas  gu  ceart  air.  Bheir  e  dhoibh 
trusgan  glòrmhor  f  ìreantachd ;  Is  e  an  Dia  as 
glòir  dhoibh.  Gairmear  leis  iad  gu  glòir  agus 
deagh  bheus.  Bheir  e  dhoibh  Spiorad  Dhè  agus 
na  glòire.  Bheir  e  dhoibh  anns  a'  bheatha  so, 
aoibhneas  do-labhairt  agus  làn  de  ghlòir,  agus  trom 
chudthrom  siorruidh  glòire  anns  a'  bheatha  tha  ri 
teachd. 

Compairtichidh  e  glòir  ris  gach  uile  chuspair 
eile,  a  rèir  na  dàimh  a  dh'fhaodas  a  bhi  aca  ris. 
Tha  e  cur  àrd-mhaise  air  a'  chruitheachd.  Tha  e 
cur  soillse  dheàlrach  air  obair  nàduir  agus  air 
frithealaidhean  an  fhreasdail.  Is  i  a'  ghlòir  as 
àirde  bhuineas  do'n  t-saoghal  iosal  so,  gu'n  robh 
an  Ti  a  chruthaich  e  a  chòmhnuidh  ann  car  seal. 

Mheasadh  fear  tighe  bochd,  mar  onoir  bhuan  d'a 
bhothan,  gu'n  do  ghabh  prionnsa  no  impire 
fasgadh  uair  eigin  fo  a  chlèith.  Nach  mò  gu 
mòr  dh'fhaodas  am  bothan  bochd  so,  an  talamh, 
a  mheas  mar  aobhar  uaill,  gu'n  robh  Tighearna 
na  glòire  a'  chòmhnuidh  ann  o  bhreth  gu  bhàs ; — 
seadh,  gu'n  d'rinn  e  gàirdeachas  anns  a'  chuid 
a  dh'àitichear  dheth,  mu'n  robh  toiseach  aige, 
eadhon  o  shiorruidheachd  !     (Gnath  viii.  31). 

Is  i  glòir  an  t-saoghail  so  gu'n  do  ghabh  an  Ti  a 
dheilbh  e,  còmhnuidh  ann;  glòir  na  h-àile,  gu'n 
d'analaich  e  innte  ;  glòir  na  greine,  gu'n  do 
dheàlraich  i  air ;  glòir  na  tahiìhainn,  gu'n  do 
ghiùlain  i  e ;  na  fairge,  gu'n  do  choisich  e  oirre ; 
nan  dùilean,  gu'n  d'eiridnich  iad  e ;  nan  uisg- 
eachan,  gu'n  d'ùraich  iad  e;  agus  gloir  dhaoine, 
gu'n  robh  e  beò  agus  gu'n  do  bhàsaich  e  'n  am 
measg,  seadh,  gu'n  robh  e  beò  agus  gu'n  do 
bhàsaich  e  air  ar  son-ne ;  gu'n  do  ghabh  e  ar 
fuil  agus  ar  feòil  air  fèin,  agus  gu'n  do  ghiùlain 
e  leis  iad  do  na  neamhan  as  àirde,  far  a  bheil 
ar  nàdur  a'  deàlradh  mar  mhaise  agus  mar  iong- 
antas  siorruidh  cruthachaidh  Dhe. 

Tha  e  mar  an  ceudna  cur  deàlradh  soillse  air 
Freasdal  Dhe.     Is  e  am  priomh  nì  e  tha  sgead- 
achadh  eachdraidh  nan  aimsir  le  maise ;  agus  a' 

cur  beothalachd  ann  an  eachdraidh  na  cruith- 
eachd.  Is  e  glòir  fhrithealaidhean  mòra  eug- 
samhuil  an  Fhreasdail,  gu  bheil  iad  uile  ag 
aomadh  a  dh'ionnsuidh  a'  chuspair  so  mar  an 
ceann-uidhe ;  gu'n  d'ullaich  iad  an  t-sHghe  airson 
a  theachd ;  agus  an  deidh  a  theachd,  gu'm  beii 
iad  a'  frithealadh  d'a  uile  chriochan  ;  ged  is  ann, 
da-rìreadh,  ann  an  rathad  a  tha  fathast  dhuinne, 
diomhair  agus  do-rannsachaidh.  Ach  air  so  tha 
fios  againn,  gu  bheil  iad  a'  coimhlionadh  geall- 
aidhean  ar-neo  bagraidhean  a'  Chriosd  ud  a 
chaidh  a  cheusadh ;  agus  a'  taisbeanadh  sonus 
na  muinntir  a  ghabhas  ris,  cho  maith  ri  truaighe 
na  muinntir  a  chuireas  cùl  ris. 

*S  e  Dia  as  tearmunn  duinn  gu  beachd, 

Ar  spionnadh  e  's  ar  treis: 
An  aimsir  carraid  agus  teinn, 

Ar  cobhair  e  ro  dheas. 
Mar  sin  ged  ghluaist'  an  talamh  tròm, 

Cha  'n  aobhar  eagail  duinn : 
Ged  thilgeadh  fòs  na  slèibhte  mòr' 

Am  builsgein  fairg'is  tuinn.— S.  xlvì.  /=2. 

Fa  chùis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chùis  na  saighde  bhios 

A'  ruith  air  feadh  an  là: 
Cha  bhi  maoin  eagail  ort  roimh  'n  phlàigh 

Tha  triall  an  dorchadas: 
No  fòs  fa  chùis  an  uilc  a  bhios 

Mu  mheadhon  là  ri  sgrios.— S.  xcì,  5-6, 

Is  treisè  Dia  ta  chòmhnuidh  shuas 

Na  fuaim  nan  uisge  garbh'; 
Is  treise  Dia  na  sumainnean, 

Is  tonna  cuain  gu  dearbh.— S.  xciL  4. 


*  'M  ^^^^  ^  "°"  ^'  Roinn-Eorp'  bagairt  a' 
A^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhoghainteach 
Bhreatuinn  mur  a  d'  èirich  iad  mar  aon  duine  a'  dhìon  an 
dùthaich  mhàthaireil.  .  .  . 

Oir  tha  araon  ar  Righ  agus  ar  tir  ro-airidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  g^u  toileach  air  an 
sgàth.  ... 

'N  uair  tha  eud  an  t-saighdeir  'na  theine  le  gràdh 
tir'  is  teach',  cha'n'eil  criochan  aig  dànachd  a  spioraid, 
agus  cha'n'eil  beart  arma  ris  nach  sin  e  làmh.  .  .  . 

Is  fìor  rogha  òigridh  ar  duthcha  saor-shaighdeirean 
ar  Righ,  agus  cha'n'eil  an  coimeas  an  arm  tir  air  bith. 
Bu  choir  "  Tir  nam  beann  's  nan  gleann,"  bhi  na  "  Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  'na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  crùbadh  bho'n 
chòmhrag,  oir  thabeatha  a'  Chriosduidh  teàruinnt  agus 
tha  'bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhè.  ladsan  bheir  buaidh 
troimh  an  Uan  bithidh  orra  crìin  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuan  'nan  cridheachan  agus  aoibhneas  siorruidh 
air  an  cìnn  'n  uair  a  shiubhlas  iad  a  stigh  gu  fois  agus 
àrd-shonas  agus  glòir  tigh  an  Athar." 

Dr  Ceanaìdeach 

bha'n  Inbhìr pheofharan. 


